**Vyhodnotenie dotazníkového prieskumu - kultúrny život a kultúrne podujatia za rok 2021**

|  |  |  |  |
| --- | --- | --- | --- |
| **Pohlavie respondentov** | **Počet** | **%** | **Štruktúra obyvateľstva v meste** |
| muži | 59 | 22,01 % | 52,40 % |
| ženy | 209 | 77,99 % | 47,60 % |
| spolu | 268 | 100,00 % | 100,00 % |

|  |  |  |  |
| --- | --- | --- | --- |
| **Veková štruktúra respondentov** | **Počet** | **%** | **Štruktúra obyvateľstva v meste** |
| 15-17 | 8 | 2,99 % | 2,82 % |
| 18-25 | 16 | 5,97 % | 8,12 % |
| 26-35 | 60 | 22,39 % | 14,79 % |
| 36-45 | 109 | 40,67 % | 18,30 % |
| 46-55 | 47 | 17,91 % | 16,93 % |
| 56-65 | 19 | 7,09 % | 18,77 % |
| 66+ | 8 | 2,99 % | 20,28 % |
| spolu | 280 | 100,00% | 100,00 % |

Zber údajov sa uskutočnil v mesiacoch február až marec 2022. Prieskum bol realizovaný prostredníctvom dotazníkov zverejnených online na webovej stránke mesta Šaľa, na sociálnej sieti facebook a s možnosťou vyplnenia v klientskom centre MsÚ. Dotazník bol anonymný, otvorený pre všetkých obyvateľov mesta a bol použitý pre účely vyhodnotenia plnenia aktivít Programu hospodárskeho a sociálneho rozvoja mesta Šaľa na roky 2015-2020 v zmysle Doplnenia a aktualizácie č. 1 za rok 2021. Do prieskumu sa zapojilo celkom 268 respondentov, z celkového počtu obyvateľov nad 15 rokov 17 861 (stav k 30.03.2022). Oproti predchádzajúcemu hodnotiacemu obdobiu (2019 – v predchádzajúcom roku 2020 sa vyhodnotenie kvôli pandemickým opatreniam nevyhodnocoval) sa do hodnotenia zapojilo o 12 respondentov menej. Z celkového počtu respondentov sa do prieskumu zapojilo viac žien (47,60%) ako mužov. V rámci vekovej štruktúry respondentov sa do prieskumu zapojili najmä respondenti vo veku 36-45 rokov (40,67%) a 26-35 rokov (22,39%).

**Strategické ciele mesta do roku 2021 pre oblasť Kultúra a cestovný ruch:**

**Kultúra a cestovný ruch**

Cieľ: Bohatý kultúrny život pre všetkých a rozvoj cestovného ruchu

Chceme, aby do roku 2022 v meste Šaľa

* kultúra zohľadňovala rôznorodé potreby a očakávania ľudí rôznych vekových kategórií, a tak sa stala živou a atraktívnou súčasťou každodenného života obyvateľov mesta
* kultúra prispievala k zachovaniu hmotného aj nehmotného kultúrneho dedičstva nášho regiónu
* propagácia mesta a cezhraničná spolupráca prispievali k bohatému kultúrnemu životu mesta a rozvoju cestovného ruchu

**Vyhodnotenie odpovedí na jednotlivé otázky dotazníka**

1. **Ako ste spokojný s kultúrnym životom v meste?**

|  |  |  |  |  |  |
| --- | --- | --- | --- | --- | --- |
|  | 2015-2016  % | 2017  % | 2018  **%** | 2019  % | **2021**  **%** |
| som vo všeobecnosti spokojný | 30,13% | 30,79% | 29,97% | 34,64% | 25,75% |
| čiastočne spokojný | 58,37% | 53,70% | 50,14% | 49,64% | 41,79% |
| som vo všeobecnosti nespokojný | 10,88% | 15,03% | 19,35% | 8,93% | 30,60% |
| iné | 0,63% | 0,48% | 0,54% | 6,79% | 1,87% |
| spolu | 100,00% | 100,00% | 100,00% | 100,00% | 100,00% |

Pandemická situácia v posledných rokoch veľkou mierou ovplyvnila kultúrny život na Slovensku, a to sa odzrkadlilo aj na spokojnosti obyvateľov mesta s kultúrnym životom v meste, kde je vo všeobecnosti spokojných až o takmer 9% menej obyvateľov oproti predchádzajúcemu hodnotenému roku (25,75%) respondentov. Takmer polovica je čiastočne spokojná (41,79%) a naopak až 30,60% respondentov je s kultúrnym životom v meste nespokojných. V porovnaní s predošlým hodnotiacim obdobím predstavuje medziročný nárast o viac ako 21 %, čo presne odzrkadľuje opatrenia v dôsledku nepriaznivej pandemickej situácie a zrušením veľkého množstva nielen kultúrnych podujatí.

1. **Navštevujete kultúrne podujatia organizované mestom?**

|  |  |  |  |  |  |
| --- | --- | --- | --- | --- | --- |
|  | 2015-2016 % | 2017  % | 2018  % | 2019  % | **2021**  **%** |
| áno, často | 18,41% | 15,99% | 23,16% | 17,50% | 17,16% |
| iba keď ma to zaujíma | 77,41% | 78,28% | 70,30% | 70,36% | 75,75% |
| nie, nikdy | 3,77% | 4,77% | 4,63% | 10,36% | 4,48% |
| iné | 0,42% | 0,96% | 1,91% | 1,07% | 1,12% |
| neuvedené | 0,00% | 0,00% | 0,00% | 0,71% | 1,49% |
| spolu | 100,00% | 100,0% | 100,00% | 100,00% | 100,00% |

Na základe výsledkov prieskumu možno konštatovať, že väčšina ľudí chodí na kultúrne podujatia iba keď ich to zaujíma (75,75%) rovnako ako v  predchádzajúcich sledovaných obdobiach. Viac ako 17% opýtaných navštevuje kultúrne podujatia často a 4,48% respondentov nenavštevuje kultúrne podujatia vôbec. Avšak pri porovnaní s predchádzajúcimi obdobiami je zrejmé, že od posledného hodnoteného roku došlo k poklesu počtu tých, ktorí nenavštevujú kultúrne podujatia nikdy.

**3. Akú oblasť kultúry uprednostňujete? (max 3 možnosti s vyjadrením poradia)**

Priority respondentov boli určené nasledovne:

|  |  |  |  |  |  |
| --- | --- | --- | --- | --- | --- |
| **Priorita/počet respondentov** | **1.** |  | **2.** |  | **3.** |
| hudba | 143 | divadlo | 42 | zábavný priemysel | 17 |
| divadlo | 43 | audiovizuálna tvorba | 21 | audiovizuálna tvorba | 27 |
| audiovizuálna tvorba | 19 | tanec | 45 | divadlo | 30 |
| tanec | 17 | výtvarné umenie | 12 | kultúrne dedičstvo | 12 |
| výtvarné umenie | 0 | kultúrne dedičstvo | 9 | výtvarné umenie | 16 |
| kultúrne dedičstvo | 9 | literatúra | 12 | literatúra | 15 |
| zábavný priemysel | 7 | hudba | 50 | hudba | 29 |
| literatúra | 3 | Zábavný priemysel | 9 | tanec | 14 |

Po zohľadnení hodnotenia respondentov a všetkých priorít váženým aritmetickým priemerom, môžeme stanoviť celkové poradie uprednostňovania jednotlivých oblastí kultúry nasledovne:

|  |  |
| --- | --- |
| **Poradie** | **oblasť** |
| 1. | hudba |
| 2. | divadlo |
| 3. | tanec |
| 4. | audiovizuálna tvorba |
| 5. | zábavný priemysel |
| 6. | kultúrne dedičstvo |
| 7. | literatúra |
| 8. | výtvarné umenie |

Z tabuľky je zrejmé, že najpreferovanejšími oblasťami kultúry sú hudba, divadlo a tanec, poradie určené respondentmi sa oproti prieskumom za roky 2015, 2016, 2017,2018 a 2019 príliš nezmenilo, čo značí že tieto oblasti sú dlhodobo preferované medzi obyvateľmi a spadajú do ich záujmu, preto je nutné sa zameriavať na tieto oblasti v rámci ponuky podujatí a práce Mestského kultúrneho strediska.

**4. Aké formy kultúrnych programov uprednostňujete? (max. 3 možnosti s vyjadrením poradia)**

Priority respondentov boli určené nasledovne:

|  |  |  |  |  |  |
| --- | --- | --- | --- | --- | --- |
| Priorita/počet respondentov | **1.** |  | **2.** |  | **3.** |
| koncert modernej hudby | 122 | premietanie v kine | 49 | tanečné vystúpenia | 16 |
| divadelné predstavenie | 49 | divadelné predstavenie | 29 | detské programy, súťaže | 23 |
| premietanie v kine | 37 | detské programy, súťaže | 13 | premietanie v kine | 22 |
| koncert klasickej hudby | 10 | tanečné vystúpenia | 8 | oldies párty | 18 |
| detské programy, súťaže | 19 | koncert klasickej hudby | 27 | tvorivé dielne | 6 |
| tanečné vystúpenia | 7 | besedy, workshopy | 8 | festival multižánrový | 11 |
| tvorivé dielne | 0 | tvorivé dielne | 7 | divadelné predstavenie | 15 |
| oldies párty | 7 | oldies párty | 9 | besedy, workshopy | 7 |
| výstavy | 2 | festival multižánrový | 3 | koncert modernej hudby | 25 |
| festival multižánrový | 3 | koncert modernej hudby | 34 | výstavy | 11 |
| besedy, workshopy | 0 | výstavy | 3 | koncert klasickej hudby | 10 |


Po zohľadnení hodnotenia respondentov a všetkých priorít váženým aritmetickým priemerom, môžeme stanoviť celkové poradie uprednostňovania jednotlivých foriem kultúrnych programov nasledovne:

|  |  |
| --- | --- |
| **poradie** | **forma** |
| 1. | koncert modernej hudby |
| 2. | premietanie v kine |
| 3. | divadelné predstavenie |
| 4. | detské programy, súťaže |
| 5. | koncert klasickej hudby |
| 6. | oldies party |
| 7. | tanečné vystúpenia |
| 8. | festival multižánrový |
| 9. | výstavy |
| 10. | besedy, workshopy |
| 11. | tvorivé dielne |

Z tabuľky vyplýva, že najpreferovanejšími formami kultúrnych programov sú koncerty modernej hudby, premietanie v kine a divadelné predstavenie. Rovnaké poradie určili respondenti aj v predchádzajúcich rokoch čo značí, že tieto formy kultúrnych programov sú dlhodobo medzi nimi preferované. Odpovede tiež korešpondujú aj s odpoveďami na predchádzajúcu otázku týkajúcu sa oblastí kultúry, ktoré respondenti uprednostňujú.

1. **Uprednostňujete kultúrne podujatia**

|  |  |  |  |  |  |
| --- | --- | --- | --- | --- | --- |
|  | 2015-2016 % | 2017  % | 2018  % | 2019 % | **2021 %** |
| v exteriéri | 64,85% | 60,38% | 56,40% | 48,93% | 73,51% |
| v interiéri | 24,06% | 25,30% | 24,25% | 32,50% | 18,66% |
| neviem | 11,09% | 14,32% | 19,35% | 16,07% | 6,34% |
| neuvedené | 0,00% | 0,00% | 0,00% | 2,50% | 1,49% |
| spolu | 100,00% | 100,00% | 100,00% | 100,00% | 100,00% |




Rovnako ako v predchádzajúcich rokoch uprednostňovala v roku 2021 oveľa väčšia časť respondentov kultúrne podujatia konajúce sa v exteriéri (73,51%) pred podujatiami v interiéri (18,66%) a 6,34% sa nevedelo jednoznačne rozhodnúť avšak 1,49% respondentov sa na danú otázku nevyjadrilo. Výsledky hodnotenia jednoznačne odzrkadľujú obdobie opatrení v súvislostí s pandemickou situáciou na Slovensku, nakoľko záujem o podujatia v exteriéri sa zvýšil od posledného sledovaného obdobia až o viac ako 24%.

1. **Ako často by ste prijali kultúrne akcie v meste?**

|  |  |  |  |  |  |
| --- | --- | --- | --- | --- | --- |
|  | 2015-2016 % | 2017  % | 2018  % | 2019  % | **2021**  **%** |
| každý týždeň | 14,44% | 25,06% | 22,62% | 17,14% | 30,60% |
| 2 krát do mesiaca | 31,59% | 26,00% | 28,61% | 29,29% | 35,82% |
| raz mesačne | 38,91% | 36,28% | 31,61% | 28,21% | 29,10% |
| občas | 14,23% | 11,46% | 14,71% | 16,79% | 2,99% |
| vôbec | 0,42% | 0,72% | 1,36% | 3,57% | 0,00% |
| iné | 0,42% | 0,48% | 0,54% | 1,79% | 0,00% |
| neuvedené | 0,00% | 0,00% | 0,54% | 3,21% | 1,49% |
| Spolu | 100,00% | 100,00% | 100,00% | 100,00% | 100,00% |

Oproti predchádzajúcim sledovaným obdobiam nastal nárast odpovedí respondentov, ktorí by prijali kultúrne akcie v meste každý týždeň 30,60%, 2 krát do mesiaca na 35,82%. Avšak 29,10% opýtaným by postačovali kultúrne akcie v meste raz mesačne a ešte zriedkavejšie, len občas by ich privítalo 2,99%.



1. **Ako sa dozvedáte o kultúrnych podujatiach v meste? (max 2. možnosti)**

|  |  |  |  |  |  |
| --- | --- | --- | --- | --- | --- |
|  | 2015-2016  % | 2017  % | 2018  % | 2019 % | **2021**  **%** |
| Nástenky/vývesky v meste | 13,22% | 15,60% | 11,37% | 10,70% | 18,22% |
| Webová stránka mesta/MsKS | 16,28% | 16,25% | 15,48% | 15,67% | 26,42% |
| Facebook a iné sociálne siete | 30,11% | 30,40% | 36,33% | 33,08% | 34,17% |
| Letáky/ plagáty | 21,30% | 17,17% | 17,54% | 13,93% | 8,66% |
| Noviny/ časopisy | 6,85% | 6,03% | 4,27% | 5,72% | 2,51% |
| Od známych/priateľov | 12,24% | 13,50% | 14,22% | 19,90% | 9,79% |
| iné | 0,00% | 1,05% | 0,79% | 1,00% | 0,23% |
| spolu | 100,00% | 100,00% | 100,00% | 100% | 100% |

Podľa výsledkov prieskumu je v posledných rokoch najčastejším zdrojom poskytujúcim informácie o kultúrnych podujatiach facebook a iné sociálne siete (34,17%). Okrem sociálnych sietí sa respondenti najčastejšie dozvedajú informácie o kultúrnych podujatiach prostredníctvom webovej stránky mesta/MsKS (26,42%) a z nástenky a vývesky v meste (18,22%). Uprednostňovanie týchto zdrojov informácií sa v rámci rokov nemení, klesá však podiel letákov..

**8. Ktoré z kultúrnych podujatí organizovaných mestom/mestským kultúrnym strediskom považujete za najlepšie/najdôležitejšie v roku 2021 s uvedením názvov podujatí**

Za najvydarenejšie kultúrne podujatie organizované mestom/mestským kultúrnym strediskom považujú respondenti aj v roku 2021 Šaliansky jarmok (19,02%), ktorý si drží svoje postavenie medzi občanmi už niekoľko rokov. Okrem jarmoku hodnotia respondenti pozitívne aj Premietanie a akcie organizované v Amfiteátri (7,98%). Ďalej tiež Ochutnávku vín Terra Wag (5,52%), Beh nočnou Šaľou (3,68%) a Večianske slávnosti (2,45%).

**9. Ktoré z kultúrnych podujatí organizovaných mestom/mestským kultúrnym strediskom považujete za najmenej prínosné/ najmenej vydarené v roku 2021 s uvedením názvov podujatí**

Na uvedenú otázku nebolo využitých respondentmi 94,90% možných odpovedí. Z uvedených 5,10 % odpovedí najviac rezonovali oslavy 1. mája, Mikuláš pre deti, jarmoky, Rozlúčka s letom a iné. Nedostatok odpovedí môžeme vnímať skôr pozitívne, nakoľko pravdepodobne respondenti nemajú negatívne skúsenosti s realizovanými kultúrnymi podujatiami v meste alebo v dôsledku doznievajúcej pandemickej situácie muselo byť množstvo plánovaných podujatí zrušené a pravdepodobne preto boli tieto akcie považované za nevydarené.

**10. Čo Vám chýba v ponuke kultúrnych podujatí v meste?**

Na otázku ohľadne chýbajúcej ponuky kultúrnych podujatí sa nevyjadrilo 62,68% opýtaných. Z vyjadrených odpovedí by 21% respondentov privítalo divadelných predstavení, kino a zábavu. Okrem uvedeného, 14% opýtaných by privítalo viac koncertov (rôzneho druhu), viac akcií pre deti (detské predstavenia) (11%), viac rôznorodých akcií ako napr. Colourfest (9%) a festivalov (5%).

**11. Ohodnoťte kvalitu možností kultúrneho života v meste Šaľa za rok 2021 známkou 1=výborná až po 5=nedostatočná**

|  |  |
| --- | --- |
| **rok** | **Priemerná známka** |
| **2015** | 2,56 |
| **2016** | 2,47 |
| **2017** | 2,63 |
| **2018** | 2,60 |
| **2019** | 2,57 |
| **2021** | 3,20 |

Kvalitu možností kultúrneho života v meste Šaľa za rok 2021 hodnotili respondenti oveľa negatívnejšie s porovnaním s predchádzajúcimi rokmi. Jednoznačne to odzrkadľuje vplyv nepriaznivej pandemickej situácie na všetky podujatia, nielen kultúrne. Preto sa aj priemerná známka výrazne zhoršila. Množstvo podujatí bolo kvôli uvedenej situácii zrušené a pravdepodobne aj toto malo vplyv na udelenie horšej známky na kvalitu možností kultúrneho života v meste Šaľa za rok 2021. Výsledky súhrnnej analýzy boli stanovené pomocou vážených aritmetických priemerov jednotlivých známok za daný rok.

**V rámci poslednej časti dotazníka mohli respondenti priložiť svoje poznámky/pripomienky k danej téme. Jednotlivé pripomienky respondentov: (nevyhodnocujú sa kvantitatívne, boli uvádzané len individuálne)**

* Rok 2021 bol obmedzený kvôli covidu, ťažko ho hodnotiť.
* Kultúra v meste 0 bodov, nič sa tu nekoná veď ani nemôže kvôli covidu.
* Kultúru si majú voliť ľudia a nie mesto za nich.
* Ťažko hodnotiť kultúrne vyžitie v meste v roku 2021, nakoľko kultúrne akcie boli kvôli covidu obmedzené.
* Držíme palce, aby vyšli všetky naplánované akcie.
* Podporte podujatia a obnovte život.... Teším sa na nový kultúrny dom a kino
* Chýba lepšia propagácia podujatí, človek sa o podujatí dozvie už keď sa uskutočnilo
* Nebola som na podujatiach, tak sa zdržím známkovania.
* Ďakujeme za všetky kultúrne podujatia, ktoré sa mestu a MSKS podarilo zorganizovať a tešíme sa na ďalšie, dúfajme, že ich bude viac
* Besedy organizovať v knižnici a archíve.
* Viac kultúry.
* Kultúrny dom potrebuje kvalitný koncertný klavír, od ktorého sa odvíja ďalšia spolupráca s interpretmi či už klasickej alebo jazzovej hudby
* V meste chýba mestská koncertná sála na organizovanie koncertov, súťaží, festivalov a na ten istý účel chýba koncertné krídlo
* Keďže v roku 2021 boli podujatia obmedzené, hodnotenie za toto obdobie nie je až také objektívne. Okrem toho aj kultúrny dom je mimo prevádzky, ťažko hodnotiť tú kultúru za rok 2021.

Spracovala: Ing. Zuzana Valentová, Ing. Michal Málnási