M E S T O Š A Ľ A - Mestský úrad

# **Mestské zastupiteľstvo v Šali**

**Materiál číslo D 3/4/2022**

**GG BUILDING, s.r.o., Šafárikova 426, 924 01 Galanta – žiadosť o prenájom pozemku vo vlastníctve mesta z dôvodu hodného osobitného zreteľa**

Návrh na uznesenie:

Mestské zastupiteľstvo v Šali

1. **prerokovalo**

žiadosť o prenájom pozemku vo vlastníctve mesta z dôvodu hodného osobitného zreteľa,

1. **konštatuje, že**

v zmysle § 9a ods. 9 písm. c) zákona č. 138/1991 Zb. o majetku obcí v znení neskorších predpisov ide o prípad hodný osobitného zreteľa spočívajúci v užívaní nehnuteľností, na ktorých nájomca vybudoval spevnené plochy z prekladateľnej dlažby za účelom prístupových komunikácií, parkoviska a zásobovania predajne „LIDL“; zámer prenájmu pozemku z dôvodu hodného osobitného zreteľa bol zverejnený na úradnej tabuli a webovej stránke mesta 27. apríla 2022,

1. **schvaľuje**

prenájom pozemkov vedených katastrálnym odborom Okresného úradu Šaľa pre katastrálne územie a obec Šaľa v C registri KN na liste vlastníctva č. 1, parcela č. 1038/33 zastavaná plocha a nádvorie o výmere 1 078 m2, parcela č. 1038/52 zastavaná   
plocha a nádvorie o výmere 355 m2 a časť parcely č. 1032/1 zastavaná plocha a nádvorie o výmere 178 m2, v cene 6,639 Eur/m2/rok, t. j. za celkovú výmeru 1 611 m2   
v celkovej cene 10 695,43 Eur/rok, na dobu určitú od 01. 09. 2022 do 31. 08. 2032, pre GG BUILDING, s.r.o., Šafárikova 429, 924 01 Galanta, IČO: 46 198 041.

(pozn.: na schválenie je potrebná 3/5 väčšina všetkých poslancov)

**Spracovala: Predkladá:**

Mgr. Lucia Kuruczová v. r. Mgr. Miloš Kopiary v. r.

referentka OSMaZM referent OSMaZM

Predložené mestskému zastupiteľstvu dňa 12. mája 2022

**Dôvodová správa:**

Mestský úrad v Šali prijal dňa 14.04.2022 Žiadosť o predĺženie  prenájmu pozemkov vedených katastrálnym odborom Okresného úradu Šaľa pre katastrálne územie a obec Šaľa v C registri KN na LV č. 1 od 01.09.2022 do 31.08.2022:

* parc. č. 1038/33 zastavaná plocha a nádvorie o výmere 1078 m2
* parc. č. 1038/52 zastavaná plocha a nádvorie o výmere 355 m2
* časť parc. č. 1032/1 zastavaná plocha a nádvorie o výmere 178 m2

(príloha č. 1 – žiadosť)

Predmetné pozemky sa nachádzajú na Hlavnej a Kúpeľnej ulici v Šali, na ktorých Žiadateľ vybudoval spevnené plochy z prekladateľnej dlažby za účelom prístupových komunikácií, parkoviska a zásobovania predajne „LIDL“.

Na predmetné pozemky bola uzatvorená NZ č. 318/2012 zo dňa 18.12.2012,v znení Dodatku č. 1 zo dňa 13.02.2014, Dodatku č. 2 zo dňa 10.05.2017, Dodatku č. 3 zo dňa 21.09.2017 Dodatku č. 4 zo dňa 16.11.2018 na dobu určitú do 31.08.2022.

Nehnuteľnosti nájomca doteraz užíval za účelom spevnenia plochy prístupových komunikácií, parkoviska a zásobovania k predajni „LIDL“, ktoré nájomca vybudoval na vlastné náklady.

V čase podania žiadosti nie sú voči žiadateľovi evidované žiadne nedoplatky.

Cena nájmu je stanovená v zmysle Zásad hospodárenia s majetkom mesta Šaľa v znení neskorších dodatkov, podľa Prílohy č. 1, písm. a) Zásad hospodárenia s majetkom mesta Šaľa vo výške 6,639 Eur/m2/rok. Pri výmere 1 611 m2 je ročný nájom vo výške 10 695,43 Eur/rok.

V zmysle § 9 bod 3 Zásad hospodárenia s majetkom mesta Šaľa zámer prenajať majetok ako prípad hodný osobitného zreteľa a jeho zverejnenie schvaľuje primátor mesta. Zámer bol zverejnený dňa 27. apríla 2022, t.j. 15 – dňová lehota v zmysle zákona bola dodržaná.

**Stanovisko MsÚ**

MsÚ odporúča schváliť prenájom pozemkov, vedených katastrálnym odborom Okresného úradu Šaľa pre katastrálne územie a obec Šaľa v C registri KN na LV č. 1, parc. č. 1038/33 zastavaná plocha a nádvorie o výmere 1078 m2 , parc. č. 1038/52 zastavaná plocha a nádvorie o výmere 355 m2 a časť parc. č. 1032/1 zastavaná plocha a nádvorie o výmere 178 m2, v cene 6,639 Eur/m2/rok, .t.j. za celkovú výmeru 1 611 m2 v celkovej cene 10 695,43 Eur/rok, na dobu určitú od 01.09.2022 do 31.08.2032, pre GG BUILDING, s.r.o., Šafárikova 429, 924 01 Galanta, IČO: 46 198 041.