**Vyhodnotenie dotazníkového prieskumu spokojnosti**

**s oblasťou životného prostredia za rok 2021**

|  |  |  |  |
| --- | --- | --- | --- |
| 1. **Pohlavie respondentov** | **Počet** | **%** | **Veková štruktúra obyvateľov mesta** |
| Muži | 69 | 28,40% | 52,40 % |
| Ženy | 174 | 71,60% | 47,60 % |
| Spolu | 243 | 100,00% | 100,00 % |

|  |  |  |  |
| --- | --- | --- | --- |
| 1. **Pohlavie respondentov** | **Počet** | **%** | **Veková štruktúra obyvateľov mesta** |
| 15-17 | 5 | 2,06 % | 2,82 % |
| 18-25 | 15 | 6,17 % | 8,12 % |
| 26-35 | 54 | 22,22% | 14,79 % |
| 36-45 | 99 | 40,74% | 18,30 % |
| 46-55 | 43 | 17,70% | 16,93 % |
| 56-65 | 18 | 7,41% | 18,77 % |
| 66+ | 9 | 3,70% | 20,28 % |
| Spolu | 243 | 100,00% | 100,00 % |

Cieľom dotazníkového prieskumu bolo zistiť názory a potreby obyvateľov v oblasti životného prostredia mesta Šaľa za rok 2021. Zber údajov sa uskutočnil v mesiacoch február až marec 2021. Prieskum bol realizovaný prostredníctvom dotazníkov zverejnených online na webovej stránke mesta Šaľa, na sociálnej sieti facebook a s možnosťou vyplnenia v klientskom centre MsÚ.

Dotazník bol anonymný, otvorený pre všetkých obyvateľov mesta a bol použitý pre účely vyhodnotenia plnenia aktivít Programu hospodárskeho a sociálneho rozvoja mesta Šaľa na roky 2015-2020 v zmysle Doplnenia a aktualizácie č. 1 za rok 2021. Do prieskumu sa zapojilo celkom 243 respondentov, z celkového počtu obyvateľov nad 15 rokov 17 861 (stav k 30.03.2022). Oproti predchádzajúcemu hodnotiacemu obdobiu (2020) sa do hodnotenia zapojilo o 2 respondentov menej. Do prieskumu sa zapojilo viac žien (71,60%) ako mužov. V rámci vekovej štruktúry respondentov sa do prieskumu zapojili najmä respondenti vo veku 36 - 45 rokov (40,74 %) a 26-35 rokov (22,22%).

**Strategické ciele mesta do roku 2021 uvedené v PHSR mesta Šaľa na roky 2015-2020 v zmysle Doplnenia a aktualizácie č. 1 pre oblasti životné prostredie:**

Chceme, aby do roku 2022 mesto Šaľa bolo

* čisté a zdravé mesto plné zelene
* mestom s trvaloudržateľným odpadovým a tepelným hospodárstvom, so šetrným prístupom k cenným zdrojom povrchovej aj podzemných vôd a infraštruktúrou „priateľskou“ k životnému prostrediu (úsporné verejné osvetlenie, obnovené energeticky úsporné verejné budovy, ekologicky orientovaná doprava-MHD, MsP, zadržanie vody v území)
* mestom uvedomelých ľudí s aktívnym environmentálnym prístupom

**Vyhodnotenie odpovedí na jednotlivé otázky dotazníka**

**3. Uveďte, prosím, koľko osobných automobilov využíva Vaša domácnosť.**

Z odpovedí respondentov vyplýva, že takmer 92% opýtaných využíva v domácnosti aspoň jeden automobil, čo je oproti predošlému roku zhruba na rovnakej úrovni.

|  |  |  |  |  |  |  |
| --- | --- | --- | --- | --- | --- | --- |
|  | 2015-2016 % | 2017  % | 2018  % | 2019  % | 2020  % | **2021**  **%** |
| Žiaden | 15,51% | 11,45% | 14,19% | 21,31% | 8,16% | 7,41% |
| Jeden | 55,81% | 47,08% | 46,34 % | 44,92% | 45,31% | 45,68% |
| Dva | 25,93% | 35,64% | 33,70% | 29,51% | 37,96% | 38,27% |
| Tri a viac | 3,11% | 5,83% | 5,77% | 3,61% | 8,57% | 7,82% |
| Neodpovedali | 0,00% | 0,00% | 0,00% | 0,65% | 0,00% | 0,82% |
| Spolu | 100% | 100,00% | 100,00% | 100,00% | 100,00 % | 100,00% |

V priemere to predstavuje 1,6 osobného automobilu na domácnosť, ktorá vlastní automobil, a teda v porovnaní s predchádzajúcim hodnoteným rokom 2020 sa táto hodnota nezmenila. Oproti hodnoteniu za rok 2020 klesol podiel respondentov, ktorí uvádzali, že ich domácnosť nevyužíva žiaden automobil len o takmer 1 %. Dve autá využíva viac ako 38 % opýtaných, čo predstavuje oproti predošlému roku mierny nárast. Najčastejšie respondenti využívajú 1 automobil (45,68%). Oproti predošlému roku sa počet domácností, ktoré využívajú viac ako jedno (druhé, tretie) auto na 46,09 % takmer nezmenil.

**4. Uveďte, prosím aká je zvyčajná obsadenosť Vášho osobného automobilu v prípade, že dochádzate (za prácou, vzdelaním a pod.)**

Za rok 2021 prevažovala u respondentov obsadenosť ich osobného automobilu jednou osobou 34,98%. Napriek tomu, že obsadenosť jednou osobou je oproti minulému roku mierne vyššia, tak nárast môžeme vidieť aj v zvyčajnej obsadenosti automobilu dvomi a viac osobami (50,21%) aj keď len o 2,45% oproti predošlému roku.

|  |  |  |  |  |  |  |
| --- | --- | --- | --- | --- | --- | --- |
|  | 2015-2016  % | 2017  % | 2018  % | 2019  % | **2020**  **%** | **2021**  **%** |
| Jedna osoba | 29,05% | 26,13% | 31,04% | 25,25% | 34,29% | 34,98% |
| Dve osoby | 28,84% | 33,05% | 28,38% | 30,49% | 27,35% | 32,92% |
| Tri osoby | 15,77% | 16,63% | 17,07% | 10,16% | 14,29% | 12,76% |
| Štyri osoby a viac | 8,92% | 5,62% | 7,76% | 6,23% | 6,12% | 4,53% |
| nevyjadrené | 17,43% | 18,57% | 15,75% | 27,87% | 17,96% | 14,81% |
| Spolu | 100,00% | 100,00% | 100% | 100,00% | 100% | 100% |

**5. Na DOPRAVU (nie prechádzka alebo šport) v rámci mesta PREVAŽNE využívate**

Na dopravu v rámci mesta najviac respondentov uprednostňuje chôdzu (48,97%), rovnako ako v predošlých sledovaných obdobiach. Po chôdzi respondenti na dopravu v rámci mesta využívajú najviac osobný automobil (34,98%). Oproti predošlému roku je viditeľné, že medziročne vzrástlo využívanie osobného automobilu, teraz o viac ako 1%. Avšak pri porovnaní s rokom 2020 klesol podiel využívania bicyklov, túto odpoveď uviedlo 6,58% opýtaných, ale vzrástol podiel využívania MHD o viac ako 2%. Aj v rámci týchto výsledkov sa odrazila zmena správania respondentov ako reakcia na obmedzenia spojené s núdzovým stavom.

|  |  |  |  |  |  |  |
| --- | --- | --- | --- | --- | --- | --- |
|  | 2015-2016 % | 2017  % | 2018  % | 2019  % | 2020  % | **2021**  **%** |
| Chôdzu | 39,63% | 44,92% | 44,35% | 48,20% | 46,94% | 48,97% |
| Bicykel | 11,20% | 11,66% | 15,96% | 9,18% | 11,43% | 6,58% |
| Osobný automobil | 33,82% | 35,86% | 30,82% | 28,52% | 33,88% | 34,98% |
| MHD | 12,86% | 6,70% | 8,20% | 10,82% | 6,94% | 8,64% |
| iné | 1,24% | 0,43% | 0,67% | 2,62% | 0,82% | 0,41% |
| Nevyjadrené | 1,24% | 0,43% | 0,00% | 0,66% | 0,00% | 0,41% |
| Spolu | 100,00% | 100,00% | 100,00% | 100,00% | 100,00% | 100,00% |

**6. Uveďte prosím, ako to je vo Vašej domácnosti.**

Na základe výsledkov prieskumu môžeme konštatovať, že v domácnostiach respondentov sú najviac separované plasty (90,53%) čo predstavuje medziročný mierny pokles o takmer 2%, sklo (83,54%) a papier (77,78%). Separáciu bioodpadu uvádzajú respondenti na úrovni 52,26%, čo oproti predošlému roku predstavuje nárast o viac ako 17,56%. Taktiež je opäť vyššia aj preferencia separácie nebezpečných látok o 3,8 %. No napriek tomu stále ostáva časť respondentov, ktorí vyvážajú odpad aj na neoficiálne skládky (vždy alebo občas) 6,58%, čo predstavuje nárast oproti predošlým rokom.

|  |  |  |  |  |  |  |
| --- | --- | --- | --- | --- | --- | --- |
| **Činnosť 2021 %** | **Vždy** | **Občas** | **Nikdy** | **Netýka sa ma** | **Nevyjadrené** | **Spolu** |
| Separujeme papier | 77,78% | 19,75% | 2,06% | 0,00% | 0,41% | 100,00% |
| Separujeme bioodpad a/alebo kompostujeme | 52,26% | 26,34% | 16,05% | 2,06% | 3,29% | 100,00% |
| Separujeme sklo | 83,54% | 11,11% | 2,06% | 1,23% | 2,06% | 100,00% |
| Separujeme nebezpečné látky | 65,43% | 11,52% | 6,17% | 9,88% | 7,00% | 100,00% |
| Separujeme plasty | 90,53% | 6,17% | 1,23% | 0,41% | 1,65% | 100,00% |
| Odpad z domácností vyvážame na neoficiálne skládky | 3,70% | 2,88% | 76,95% | 8,23% | 8,23% | 100,00% |

**7. Ako by ste zhodnotili životné prostredie v meste Šaľa?**

Životné prostredie v meste Šaľa hodnotilo pozitívne viac ako 24% respondentov, čo je nárast oproti predošlému roku o viac ako 5 %. Viac ako polovica (51,03%) respondentov považuje životné prostredie v Šali za priemerné a skôr negatívne ho vníma 23,05 % respondentov. Životné prostredie za rok 2021 hodnotilo oproti predošlému roku vo všeobecnosti negatívnejšie menej respondentov (o takmer 16% menej).

|  |  |  |  |  |  |  |
| --- | --- | --- | --- | --- | --- | --- |
|  | 2015-2016  % | 2017  % | 2018  % | 2019  % | **2020**  **%** | **2021**  **%** |
| Veľmi dobré životné prostredie | 2,07% | 2,60% | 1,77% | 2,62% | 0,82% | 1,65% |
| Dobré životné prostredie | 22,20% | 20,73% | 19,73% | 17,38% | 18,37% | 22,63% |
| Priemerné životné prostredie, je prijateľné ale mám niekoľko výhrad | 60,17% | 50,32% | 53,22% | 53,44% | 48,16% | 51,03% |
| Podpriemerné, životné prostredie v meste nie ej v dobrom stave | 9,75% | 19,44% | 19,07% | 20,66% | 22,86% | 15,64% |
| Zlé, životné prostredie je v nevyhovujúcom stave | 4,15% | 6,26% | 5,32% | 4,26% | 16,12% | 7,41% |
| Iné, uveďte | 0,83% | 0,65% | 0,89% | 1,64% | 2,86% | 1,23% |
| neuvedené | 0,83% | 0,00% | 0,00 | 0,00% | 0,82% | 0,41% |
| Spolu | 100,00% | 100,00% | 100,00 | 100,00% | 100% | 100% |

**8.** **Ako ste spokojný/á s jednotlivými oblasťami v rámci životného prostredia v meste? (1=spokojný, 5= veľmi nespokojný)**

Vnímanie jednotlivých oblastí životného prostredia bolo v roku 2021 respondentmi o niečo pozitívnejšie ako predošlé sledované roky. V porovnaní s predchádzajúcim rokom sa nezhoršila žiadna oblasť, rovnaké vnímanie je však stále v oblasti čiernych skládok a možností pre elektromobily.

|  |  |  |  |  |  |  |  |
| --- | --- | --- | --- | --- | --- | --- | --- |
| **Oblasť** | **Priemerná známka** | | | | | | |
| 2015 | 2016 | 2017 | 2018 | 2019 | 2020 | **2021** |
| Stav verejnej zelene | 2,8 | 2,7 | 2,8 | 2,8 | 2,8 | 3,0 | 2,7 |
| Oddychové zóny | 2,9 | 2,8 | 2,8 | 2,8 | 2,9 | 3,1 | 2,9 |
| Čistota ovzdušia | 2,9 | 3,2 | 3,2 | 3,2 | 3,1 | 3,4 | 3,1 |
| Odvoz a likvidácia odpadu | 2,8 | 2,7 | 2,8 | 2,8 | 2,8 | 2,8 | 2,6 |
| Čierne skládky | 3,2 | 3,1 | 3,3 | 3,4 | 3,4 | 3,6 | 3,6 |
| Likvidácia rastlinného odpadu | 2,6 | 2,4 | 2,4 | 2,4 | 2,4 | 2,5 | 2,4 |
| Rekonštrukcia a modernizácia verejného osvetlenia | 2,7 | 2,5 | 2,3 | 2,3 | 2,4 | 2,7 | 2,4 |
| Energetické hospodárenie budov | 2,7 | 2,6 | 2,6 | 2,6 | 2,7 | 2,8 | 2,6 |
| Hospodárenie s vodou z artézskych studní | 2,8 | 2,6 | 2,6 | 2,6 | 2,7 | 2,8 | 2,6 |
| Kvalita pitnej vody | 2,9 | 2,8 | 2,7 | 2,8 | 2,8 | 3,2 | 2,7 |
| Možnosti pre elektromobily | 3,0 | 2,8 | 2,8 | 2,9 | 3,1 | 3,1 | 3,1 |
| Hluk v meste | 3,1 | 3,1 | 3,1 | 3,0 | 3,0 | 3,3 | 3,0 |
| Prašnosť v meste | 3,3 | 3,3 | 3,3 | 3,2 | 3,2 | 3,5 | 3,2 |
| Čistota a verejný poriadok | 3,2 | 3,0 | 3,3 | 3,2 | 3,3 | 3,6 | 3,2 |

Najlepšie hodnotenou oblasťou s priemernou zámkou 2,4 a aj na základe najvyššej početnosti známky 1 sú likvidácia rastlinného odpadu a rekonštrukcia a modernizácia verejného osvetlenia. Treťou oblasťou s najvyššou početnosťou známky 1 bol odvoz a likvidácia odpadu (42). Naopak najčastejšie hodnotenie najhoršou známkou 5 dostala opätovne oblasť čiernych skládok (60) a následne oblasť čistoty a verejného poriadku (44). Výsledky súhrnnej analýzy otázky sú prezentované pomocou vážených aritmetických priemerov jednotlivých známok za danú oblasť.

**2021 (hodnotenie známkou za jednotlivé oblasti ŽP)**

**9. Aké sú podľa Vás slabé stránky mesta, resp. nedostatky a problémy, ktoré treba akútne riešiť v oblasti prírodných zdrojov a životného prostredia? (v rámci tejto otázky mohli respondenti vyjadriť svoj názor na nedostatky a problémy)**

Na danú otázku odpovedalo 43,21% respondentov. Z uvedených odpovedí za slabé stránky resp. nedostatky a problémy, ktoré treba akútne riešiť v oblasti prírodných zdrojov a životného prostredia najčastejšie uvádzali opýtaní oblasť verejnej zelene v meste, potreby výsadby stromov či neudržiavania vysadenej zelene (30 respondentov, t. j. 12,35% odpovedí). Za ďalšiu slabú stránku mesta označovali respondenti oblasť znečistenia mesta a okolia Váhu, nedostatočné vyprázdňovanie odpadkových košov (24 respondentov, t.j. 9,88% odpovedí). Treťou oblasťou je oblasť dopravy v meste. Chýbajúci obchvat mesta, neustále dopravné zápchy (11 respondentov, t. j 4,53 %). Ako štvrtú slabú stránku mesta uviedli respondenti oblasť zberu bioodpadu, recyklácie a separácie odpadu a vzdelávanie obyvateľov v tejto oblasti (7 respondentov, t. j. 2,88 %). Medzi ďalšie slabé stránky mesta označovali respondenti neekologické projekty v rámci mesta, neekologické myslenie a správanie sa obyvateľov mesta (6), nekvalitnú pitnú vodu a nedostatočné využitie artézskej vody (4), znečistenie ovzdušia (3) a nevyužitie termálneho vrtu (2). Pre porovnanie s predošlými rokmi ako najväčší problém resp. slabú stránku vnímali respondenti v roku 2020 oblasť čiernych skládok, v roku 2019 oblasť čistoty mesta (22 %), v roku 2018 oblasť odpadov a ich separácie (14,88 %), v roku 2017 čistotu a verejný poriadok (10,58%) a v období 2015-2016 to bola doprava (11,62 %).

**10. Ohodnoťte vo všeobecnosti kvalitu životného prostredia v meste Šaľa za rok 2021 známkou 1=výborná až po 5=nedostatočná**

|  |  |
| --- | --- |
|  | **Priemerná známka** |
| za rok 2015 | 2,89 |
| za rok 2016 | 2,77 |
| za rok 2017 | 2,90 |
| za rok 2018 | 2,93 |
| za rok 2019 | 2,92 |
| Za rok 2020 | 3,15 |
| Za rok 2021 | 2,99 |

Kvalitu životného prostredia v meste Šaľa za rok 2021 ohodnotili opýtaní priemernou známkou 2,99. V porovnaní s predchádzajúcim rokom sa známka mierne zlepšila. Rovnako ako za predchádzajúce obdobie sa hodnotenie respondentov oblasti životného prostredia v meste Šaľa drží skôr priemeru, najčastejšou známkou bola 3 (134 ks, 55,14% opýtaných).

**V rámci poslednej časti dotazníka mohli respondenti priložiť svoje poznámky/pripomienky k danej téme (komentáre mimo témy neuvádzame). Jednotlivé pripomienky respondentov:**

* Starostlivosť o zeleň a obnova existujúcej zelene výsadbou nových stromov a kríkov.
* Rúbu sa stromy hlava nehlava. Máme čoraz menej zelene a viac betónu.
* Zlé ovzdušie (doprava, Duslo).
* Chýbajúce zelené oddychové zóny a udržiavaný bulvár, namiesto toho neustála výstavba a ničenie zelených plôch, nedostatok zelene v centre mesta a mestskej časti Veča, obetovanie zelených štvrtí autám, nedostatočná podpora cyklodopravy, nedostatočná podpora a popularizácia MHD ako alternatívnej dopravy šetrnej k životnému prostrediu, plány na výstavbu CCE Šaľa, ktoré nepotrebujeme a ešte zhorší životné prostredie v tejto oblasti (viac áut, viac odpadu zo zahraničia)
* Viac sa starať o zeleň v rámci celého mesta a rozširovať ju.
* Zrušenie návrhu výstavby spaľovne, viac stromov a starostlivosť o zeleň.
* Veľmi málo zelene, veľkých stromov, málo oddychových zón, veľká prašnosť, hlavne v okolí bio kotolní-prach, z komína ide veľakrát čierny dym, v lete smrad, štiepka hnije, kotolňa je veľmi hlučná, hlavne v noci. V mesto vo všeobecnosti pôsobí špinavo, upratuje sa max. na pešej zóne a v centre mesta, na mnohých uliciach je špina, plastové fľaše, špaky, lístie z jesene, psie exkrementy na trávnatých plochách.
* Nonstop plné odpadkové koše pri baraku, bezdomovci, málo zelene.
* Recyklácia, schopnosť prinútiť i občanov separovať a nezakladať čierne skládky napr. na stojiskách či za mestom.
* S niečím veľa nespravíme (Duslo, znečistenie dopravou pre chýbajúci severný a južný obchvat). A niečo by sa dalo vyriešiť ľahko - sídliská (najmä sídl. Váh) sa premieňajú na smetisko vždy keď zafúka vietor. Odpadky sú všade. Problémom sú tiež preplnené koše na plast a papier. pri kontajneroch by tiež pomohlo veľmi jednoduché (podľa možnosti obrazové) a výrazné znázornenie čo kam hodiť. určite sú aj spôsoby ako zabezpečiť, aby tam ľudia nenosili odpad, ktorý patrí na zberný dvor.
* Kvalitná voda z artézskych studní roky odteká do kanalizácie, zlá starostlivosť o zeleň.
* Oboznámiť verejnosť s nutnosťou separácie odpadu, hlavne seniori toto ignorujú.
* Viac dbať o čistenie lesov možno motiváciou verejnosti.
* Množstvo odpadu, ničenie zelené, znečistenie ovzdušia kvôli fabrikám.
* Hluk v meste od železničnej trate. Je vyššie postavená a všetok zvuk sa rozlieva hlavne večer.
* Oddychové zóny, oprava detských ihrísk, vytvorenie nových, lavičky.
* Zničené/prevrátené koše na odpadky.
* Chýbajúce parky, zeleň - modernosť mesta kombináciou so zeleňou, žiadne zaujímavosti - nemožnosť oddychu, prechádzok v moderných priestoroch. Je vždy nutné vycestovať do iných miest.
* Pomohli by bicykle na požičanie alebo kolobežky.
* Nekvalitné prevedenie revitalizačných projektov! Mizerné možnosti oddychových zón. Zle nastavený zber a katastrofálne vyprázdňovanie odpadov z polopodzemných kontajnerov do otvorených nákladných áut!!!
* Smetné koše na verejných miestach (miesto sáčkov dať nádoby), zrejme by aj bolo vhodné zvýšiť počet smetných nádob na psie exkrementy.
* Viac zelene, hlavne kvety, vytvoriť priestor vo Veči iba!!! pre psíčkarov, smetné koše sú vždy plné...viac hliadok.
* Využitie termálneho vrtu , ktorý mesto má už veľa rokov.
* Neporiadok po mladých ľuďoch, bezdomovcoch a asociáloch, ktorí sa grupujú vo veľkých skupinách a robia všade neporiadok. Viď nemocničný park, kde každý pondelok ráno upratuje a zbiera rozbité fľaše a neporiadok Katka, ktorá sa stará o zvieratká v parku. Mali by tam viackrát hliadkovať mestský policajti. Hlavne keď už je tma.
* Obchvat, zamestnanie najmä pre ženy.
* Územný plán, ktorý umožnil likvidáciu dopravného ihriska v prospech komerčnej budovy, priamo ohrozuje stav životného prostredia v meste.
* Zlepšiť jarné a jesenné upratovanie, lepšia starostlivosť o stojiská kontajnerov, ktoré aj vplyvom poveternostných podmienok znásobujú neporiadok v meste.
* Neustále pôsobiť na obyvateľov, o osobnú zodpovednosť každého, nie len pri počítači cez sociálne siete riešiť problémy čo všetko nefunguje, ale pričiniť sa, aby to fungovalo.
* Na životné prostredie bude mať zásadný dopad jednak spaľovňa odpadov a s tým spojené zvýšenie dopravy nákladných vozidiel. Samozrejme obchvat mesta je v nedohľadne. Zároveň priamo v centre meste sa umožnilo zmenou územného plánu vybudovanie prevádzkovej budovy s parkovaním. Tak ako táto budova nepatrí do centra mesta a pôvodne tam bola možnosť výstavby polyfunkčnej budovy s bytovými jednotkami, tak aj budovanie parkovísk, kde zaberie investor pôdu je za zenitom. Mala sa prijať jasná požiadavka budovania podzemného parkoviska, alebo parkoviska na niektorom nadzemnom podlaží.
* Vzdelávať obyvateľov o potrebe udržateľnosti životného prostredia. Častejšie odvoz separovaného odpadu.

Spracovali: Ing. Zuzana Valentová, Ing. Michal Málnási