M E S T O Š A Ľ A - Mestský úrad

# **Mestské zastupiteľstvo v Šali**

Materiál číslo B 1/4/2022

**Správa o plnení PHSR mesta Šaľa 2015 – 2020 (v znení Doplnenia   
a aktualizácie č. 1 na obdobie rokov 2021 a 2022) za rok 2021 a vstupná správa pre spracovanie strategického dokumentu PHRSR mesta Šaľa na obdobie 2023 – 2030**

Návrh na uznesenie:

Mestské zastupiteľstvo v Šali

## prerokovalo

1. správu o plnení Programu hospodárskeho a sociálneho rozvoja (PHSR) mesta Šaľa   
   2015 – 2020 (v znení Doplnenia a aktualizácie č. 1 na obdobie rokov 2021 a 2022)   
   za rok 2021,
2. vstupnú správu pre spracovanie strategického dokumentu PHRSR mesta Šaľa na obdobie 2023 – 2030,

## berie na vedomie

správu o plnení Programu hospodárskeho a sociálneho rozvoja (PHSR) mesta Šaľa   
2015 – 2020 (v znení Doplnenia a aktualizácie č. 1 na obdobie rokov 2021 a 2022) za   
rok 2021,

1. **schvaľuje**

vstupnú správu pre spracovanie strategického dokumentu PHRSR mesta Šaľa na obdobie 2023 – 2030.

**Spracovala: Predkladá:**

Ing. Eliška Vargová v. r. Ing. Eliška Vargová v. r.

referentka RRSaŠF referentka RRSaŠF

Ing. Zuzana Valentová v. r.

referentka RRSaŠF

Ing. Michal Málnási v. r.

referent RRSaŠF

Predložené mestskému zastupiteľstvu 12. mája 2022

**Dôvodová správa:**

Program hospodárskeho a sociálneho rozvoja mesta Šaľa (ďalej len PHSR) na roky 2015-2020 bol schválený Mestským zastupiteľstvom v Šali uznesením č. 9/2015-II zo dňa 15. decembra 2015 a následne uznesením č. 2/2021-V z 2. zasadnutia Mestského zastupiteľstva v Šali zo dňa 13.5.2021 bolo schválené Doplnenie a aktualizácia č. 1 na obdobie rokov 2021 a 2022 a platnosť strategického dokumentu v znení uvedeného doplnenia a aktualizácie bola predĺžená do termínu schválenia nového PHRSR mesta Šaľa na obdobie do roku 2030, najneskôr však do 31.1.2022.

V zmysle §12 ods. b) zákona č. 539/2008 Z. z. o podpore regionálneho rozvoja v platnom znení, obec každoročne do 31. mája zasiela príslušnému vyššiemu územnému celku správu o plnení programu hospodárskeho a sociálneho rozvoja. Na základe uvedeného predkladáme Mestskému zastupiteľstvu v Šali správu o plnení PHSR za rok 2021. Rovnako ako v predošlých rokoch úlohy súvisiace s monitorovaním a hodnotením PHSR zastrešuje Referát pre rozvojovú stratégiu a štrukturálne fondy MsÚ a odbornými garantmi pre monitorovanie PHSR mesta Šaľa boli odborné komisie pri MsZ v Šali. Emailom zo dňa 1.2.2022 boli tajomníci/zapisovatelia komisií pri MsZ oslovení, aby  sa venovali na najbližšom zasadnutí svojich komisií PHSR jeho aktivitám, pretože komisie pri MsZ sa majú minimálne raz ročne venovať PHSR. Predmetným vyhodnotením sa zaoberali komisie kultúry a CR a komisia školstva. Monitorovací systém PHSR má nastavený štandardný zoznam ukazovateľov na každoročné vyhodnotenie jeho plnenia. Pripravená správa obsahuje vyhodnotenie plnenia stanovených všeobecných ukazovateľov a špecifických merateľných ukazovateľov za rok 2021 (tabuľka č. 1). Pri všeobecných ukazovateľoch uvádzame okrem hodnôt za rok 2021 aj údaje za predchádzajúce roky 2015 až 2020. Okrem toho systém monitorovania PHSR ukladá aj realizáciu dotazníkových prieskumov. Tie boli za rok 2021 vykonané znovu 4. Schéma správy je spracovaná v rovnakom duchu ako správy o plnení PHSR za predošlé roky, aby bola zachovaná kontinuita pre porovnanie vývoja plnenia ukazovateľov.

Dotazníkové prieskumy názorov, spokojnosti a potrieb obyvateľov týkajúcich sa poskytovaných služieb v meste Šaľa, životného prostredia, kultúrneho života a mesta ako miesta pre bývanie s hodnotením roka 2021 sme realizovali začiatkom roka 2022 (január až marec) prevažne formou online zverejnených dotazníkov, ale aj vytlačením dotazníkov pre domov dôchodcov, alebo v klientskom centre MsÚ. Formuláre dotazníkov boli zachované pre možnosť porovnávania údajov. Výsledky 4 realizovaných prieskumov sú prílohou tohto materiálu. Správa o plnení PHSR sa tak ako každoročne následne aj v tomto roku vyhotoví okrem formy zadefinovanej priamo v PHSR aj vo forme tabuľky navrhnutej Regionálnou rozvojovou agentúrou Šaľa vlastnou metodikou pre potreby Nitrianskeho samosprávneho kraja, kde sa prenáša finančná hodnota plnenia jednotlivých aktivít v danom roku.

Príprava nového programového obdobia 2021-2027 na úrovni štátu stále nepokročila želaným smerom. Napriek tomu, že nové programovacie obdobie trvá od roku 2021, Partnerská dohoda SR na roky 2021 – 2027 bola schválená uznesením vlády SR č. 253/2022 až 6. 4. 2022 a následne do 8.4.2022 sa mal predložiť Návrh Partnerskej dohody Slovenskej republiky na roky 2021 – 2027 Európskej komisii na proces formálneho schvaľovania, pričom sa predpokladá, že sa bude rokovať s Európskou komisiou o Návrhu Partnerskej dohody Slovenskej republiky na roky 2021 – 2027, poskytnú sa Európskej komisii potrebné informácie a podľa potreby vykonajú úpravy Návrhu Partnerskej dohody Slovenskej republiky na roky 2021 – 2027 na základe prípadných pripomienok Európskej komisie uplatnených v procese formálneho schvaľovania. Na úrovni regiónu, teda NSK sa taktiež nepodarilo splniť plánovaný harmonogram prípravy strategického dokumentu na úrovni VÚC, kde v roku 2021 bola spracovaná len analytická časť dokumentu Programu hospodárskeho rozvoja a sociálneho rozvoja Nitrianskeho samosprávneho kraja do roku 2030 (PHSR), s možným pripomienkovaním do 31.1.2022. Obsah PHSR NSK musí napĺňať súčasne požiadavku na spracovanie integrovanej územnej stratégie (IÚS) v zmysle Nariadenia Európskeho parlamentu, Európskej rady a odporúčaní Európskeho výboru regiónov. Integrovaná územná stratégia je základom pre zabezpečenie integrovaného územného rozvoja podporovaného územnými nástrojmi EÚ, vrátane integrovaných územných investícií. Pôvodný predpokladaný termín schvaľovania uvedeného dokumentu podľa vecného a časového harmonogramu prípravy a schvaľovania mal byť ešte v roku 2021, avšak neustále sa meniace metodické pokyny, usmernenia a pohľady z úrovne štátu spracovateľom materiálu komplikovali celý rok prácu. Koncom roka 2021 bol predložený aktualizovaný harmonogram spracovávania PHRSR SPR NSK s plánovaným termínom schvaľovania 06/2022, pričom doteraz strategická časť dokumentu nebola zverejnená na pripomienkovanie.

Počas roka 2021 pravidelne pracovali aj obce v rámci založeného Strategicko-plánovacieho regiónu (SPR) „okres Šaľa“, ktorého základ bol daný uzatvorením Memoranda o spolupráci na príprave a implementácii Integrovanej územnej stratégie (IÚS) SPR „okres Šaľa“ (Uzatvorili ho NSK a mesto Šaľa, obce Diakovce, Kráľová nad Váhom, Neded, Tešedíkovo, Trnovec nad Váhom, Vlčany, Žihárec dňa 27.1.2021 (nadobudlo účinnosť dňa 2.2.2021). Neskôr k memorandu pristúpili obce 9.3.2021 Dlhá nad Váhom, 3.3.2021 Selice. Obce Močenok, Hájske a Horná Kráľová sa ešte pred uzatvorením Memoranda o spolupráci na príprave a implementácii IÚS SPR „okres Šaľa“ pripojili k SPR Nitra.

Prvá verzia návrhu IUI NSK na pripomienkovanie dostali členovia Rady partnerstva pre IUR NSK 15.5.2021. Prvé zasadnutie Rady partnerstva (RP) NSK sa konalo 1.6.2021, kde sa zišli zástupcovia 5 komôr (Komora regionálnej samosprávy, Komora miestnej a územnej samosprávy Komora soc.-ekon, partnerov, Komora štátnej správy, Komora UMR mesta Nitra). Následne zasadli aj obce SPR okresu Šaľa, stretnutia sa konali 11.6.2021 v Tešedíkove, 22.7.2021 v Diakovciach, 12.8.2021 v Trnovci nad Váhom, posledné stretnutie sa konalo 24.11.2021 v Šali. Obce SPR okresu Šaľa rokovali o nosných kľúčových zámeroch SPR okresu Šaľa, pripomienkovali návrh Integrovanej územnej investície, pripomienky zaslalo aj mesto listom zo dňa 13.8.2021.

Pre menšie regióny ako je SPR okresu Šaľa je možné spracovať samostatné IUI riešiace miestne a lokálne problémy, ale reálna šanca, že takýto zámer bude podporený širokým konsenzom členov RP je málo pravdepodobné. Preto SPR okresu Šaľa pristúpil k pripomienkovaniu IUI SPR NSK s regionálnym pohľadom a navrhol len doplniť zámery v oblastiach, ktoré neboli pokryté. Po celý čas samosprávy nemali dostatočné informácie, pretože aj napriek snahe pracovníkov NSK, ktorí získané informácie z koordinujúceho MIRRI SR preposielali do regiónov, informácie boli nesúrodé, nejednoznačné a zmätočné. Pokyny sa pravidelne menili. Každé SPR poňalo prípravu IUI svojím spôsobom.

Samosprávy vyjadrili názor, že považujú za nešťastný celkovo systém spracovania strategického dokumentu vyžadujúceho projekčne pripravené projektové zámery do jednotlivých kľúčových projektov, pretože je to v rozpore s deklarovanou filozofiou tohto programového obdobia, aby sa neinvestovalo dopredu do projektovej dokumentácie, kým nie je isté financovanie zámeru, tak ako tomu bolo v predošlých programovým obdobiach. Teraz sa však žiadal mať pripravený zámer, inak sa veľmi zvažuje jeho zradenie do IUI z dôvodu nepripravenosti.

Mesto Šaľa preto odporučilo istý balík prostriedkov SPR NSK vyčleniť na projektovú prípravu zámerov určených na realizáciu v rámci IUI, pretože by to urýchlilo proces prípravy jednotlivých projektov a následne aj ich realizáciu. Rôznorodosť pokynov a vnímania týchto pokynov, zmena pokynov v čase, časový tlak, nejasné rámce, ale na druhej strane požiadavky na zadefinovanie priorít, neboli vhodnými predpokladmi pre prípravu kvalitného strategického dokumentu.

SPR - okres Šaľa preložilo niekoľko návrhov na integrované územné investície (IUI) okresu Šaľa, pripomienkovalo, posielalo neskutočné množstvá tabuliek pre zásobníky projektov, ich priorizáciu, stav pripravenosti, avšak stále nebol spracovaný návrh strategickej časti PHRSR NSK. Zmena nastavení a metodík zo strany štátu sa prejavila naplno opäť, keď 25.2.2022 bola opakovane vydaná nová Metodika tvorby a implementácie programov hospodárskeho rozvoja a sociálneho rozvoja regiónov, programov rozvoja obcí a skupín obcí s uplatnením princípov udržateľného smart (inteligentného, rozumného) rozvoja, verzia 1.0.4.

Existencia Programu hospodárskeho rozvoja a sociálneho rozvoja (PHRSR) je podmienkou pre získanie zdrojov zo štátneho rozpočtu a doplnkových zdrojov pre rozvojové projekty mesta.

Mesto Šaľa sa v tomto roku vydáva na tvorbu nového PHRSR na obdobie do roku 2030 podľa poslednej metodiky vlastnými kapacitami. Jeho vypracovanie musí byť koordinované s procesom tvorby implementačného rámca EŠIF na území VÚC NSK prostredníctvom tzv. Integrovanej územnej stratégie, pretože príprava a štruktúra PHSR mesta Šaľa musí byť zosúladená so štruktúrou PHRSR VÚC NSK. Proces prípravy PHSR mesta Šaľa na obdobie do roku 2030 nie je účelné ukončiť skôr, ako sa predpokladá schválenie PHRSR VÚC NSK, preto predpokladáme, že spracovanie PHSR mesta Šaľa na obdobie do roku 2030 bude ukončené až koncom roka 2022.

Podľa novej metodiky Návrh na potrebu spracovania nového PHRSR alebo len aktualizácie je súčasťou Vstupnej správy, ktorá sa schvaľuje príslušným orgánom samosprávy. Ak je zámerom návrh na spracovanie aktualizácie resp. nového PHRSR, prípravný tím spracuje Vstupnú správu ako zadávací dokument pre spracovanie aktualizácie, resp. nového PHRSR a zároveň, následne aj oznámenie o strategickom dokumente podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov, ktorej jadro je tvorené obsahom Vstupnej správy. Vstupná správa slúži na zabezpečenie kompetentného schvaľovania potreby vypracovania nového PHRSR, resp. jeho aktualizácie tak, aby prebehol efektívne a bol zárukou kvalitného spracovania strategického dokumentu a vytvoril predpoklady pre úspešnú implementáciu. Schválením Vstupnej správy zo strany Zadávateľa sa potvrdzuje nielen rozhodnutie o spracovaní aktualizácie, resp. nového PHRSR, ale aj rámcovú definíciu kľúčových výziev, problémov a impulzov, na ktoré má PHRSR reagovať, a tiež sa identifikujú kľúčoví partneri a postup. Zároveň sa jej schválením nastavuje východiskové zloženie koordinačnej štruktúry procesu tvorby PHRSR vrátane tímu pre koordináciu tvorby

Prílohy

02 Vyhodnotenie dotazníkového prieskumu spokojnosti s poskytovanými službami za rok 2021

03 Vyhodnotenie dotazníkového prieskumu spokojnosti s oblasťou životného prostredia za rok 2021

04 Vyhodnotenie dotazníkového prieskumu spokojnosti obyvateľov s mestom ako miestom

pre bývanie a život za rok 2021

05 Vyhodnotenie dotazníkového prieskumu spokojnosti s kultúrnym životom a kultúrnymi

podujatiami za rok 2021

06 Vstupná správa ako zadávací dokument pre spracovanie nového PHRSR mesta Šaľa

**Tabuľka č. 1**

**Monitorovanie - všeobecné** ukazovatele pre všetky tri základné prioritné oblasti trvalo udržateľného rozvoja mesta: hospodársku, sociálnu   
a environmentálnu politiku.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Názov ukazovateľa | Informačný zdroj | M. j. | Hodnota za rok 2015 resp. k 31.12.2015 | Hodnota za rok 2016 resp. k 31.12.2016 | Hodnota za rok 2017 resp. k 31.12.2017 | Hodnota za rok 2018 resp. k 31.12.2018 | Hodnota za rok 2019 resp. k 31.12.2019 | Hodnota za rok 2020 resp. k 31.12.2020 | Poznámka/ komentár  za rok 2020 | Hodnota za rok 2021 resp. k 31.12.2021 | Poznámka/ komentár  za rok 2021 |
| Hospodárska politika | |  |  |  |  |  |  |  |  |  |  |
| Počet obyvateľov mesta | MsÚ, ŠÚ SR | Počet obyv. s trval. pobytom | 22579 | 22323 | 22070 | 21732 | 21 529 | 21 304 | Evidencia obyvateľov MsÚ | 20 921 | Evidencia obyvateľov MsÚ |
| Miera nezamestnanosti | ÚPSVaR SR, ŠÚ SR | Počet UoZ,  miera evid. nezamestnanosti | 938  7.99 % | 697  5,36% | 479  3,32% | 384  2,10% | 346  2,11% | 576  4,87% | Počet UoZ v meste Šaľa  Miera ev. disponibilnej nezam. v okrese Šaľa  Zdroj: Statistics. sk Datacube, ÚPSVaR | 472  4,2% | Počet UoZ v meste Šaľa  Miera ev. disponibilnej nezam. v okrese Šaľa  Zdroj: Statistics. sk Datacube |
| Objem investícií do skvalitnenia technickej infraštruktúry mesta | MsÚ, ost. úrady a organizácie | EUR | 2 011 407,- | 308 407,- | 629 476,- | 5 584 661,- | 6 195 881,45 | 330 028,98 | Dopravný generel, PD, MsÚ kopírovacie stroje, kamerový systém, splátka modernizácia VO, čistiace autá – radlice, stanovištia kontajnerov | 460 077,81 | PD, kybernetická bezpečnosť, MsÚ - výpočtová technika, Výkup pozemkov - predstaničný priestor, MsP – vysielač, splátka modernizácia VO, stanovištia kontajnerov, Rekonštrukcia MK, mobilné dopravné ihrisko, Cintorín – kolumbárium, Cintorín - zdroj pre chladiaci príves |
| Spokojnosť obyvateľov s úrovňou služieb v meste | Dotazníkový prieskum | % | nedostupný | 45,57 % | 37,00% | 39,36% | 39,83% | .35,12% | Podiel respondentov, ktorí vyjadrili spokojnosť so službami poskytovanými v meste  Priemerná známka za rok 2020: 2,95  (1=výborná až po 5= nedostatočná) | 37,50 | Podiel respondentov, ktorí vyjadrili spokojnosť so službami poskytovanými v meste  Priemerná známka za rok 2021: 2,85  (1=výborná až po 5= nedostatočná) |
| Spokojnosť obyvateľov s mestom ako miestom pre bývanie a život | Dotazníkový prieskum | % | nedostupný | 64,90% | 68,65% | 57,60% | 67,07% | 46,52 | Spokojnosť s mestom Šaľa ako s miestom pre život, bývanie, prácu, zábavu, výchovu detí či prežitie staroby uviedlo celkovo 46,52% čo je o vyše 20 % menej ako v predošlom roku.  Priemerná známka za rok 2020: 3,02 (1=výborná až po 5= nedostatočná) | 52,26 | Spokojnosť s mestom Šaľa ako s miestom pre život, bývanie, prácu, zábavu, výchovu detí či prežitie staroby uviedlo celkovo 52,26% čo je o vyše 5,74 % viac ako v predošlom roku.  Priemerná známka za rok 2021: 2,80 (1=výborná až po 5= nedostatočná |
| Počet postavených nájomných bytov | MsÚ | Počet bytov | 0 | 0 | 0 | 34 | 116 | 0 |  | 0 |  |
| Plocha na pochovávanie | MsÚ | m2 | 0 | 0 | 0 | 0 | 0 | 0 | V roku 2020 tento zámer nového cintorína nepokročil. | 0 | V roku 2021 tento zámer nového cintorína nepokročil. |
| Počet inštalovaných kamier v kamerovom monitorovacom systéme | MsP | Počet kamier | 33 | 38 | 47 | 44 | 47 | 62 | V roku 2020 bolo osadených 7 nových kamier k stojiskám polopodzemných kontajnerov vo Veči: Cintorínska 5  Narcisová 8 (Nitrianska)  Narcisová 21  Slnečná 1, Nivy 3, Hollého 6, Gen. Svobodu. Taktiež sa realizovalo rozšírenie kamerového systému v rámci projektu Prevencia kriminality v Šali 2019 - 6 statických kamier a 2 otočných na ul. Diakovská  ul. SNP -  vjazd od Galanty -  výjazdy do Galanty, križovatka ulíc Hlavná a Vlčanská –  križovatka ulíc Dolná a Pázmaňa –  Slnečná ul. | 68 | V roku 2021 bolo osadených 6 nových kamier. Z toho 3 k stojiskám polopodzemných kontajnerov – Šafárika 5, Šafárika 21 a Dolná 6. Ďalšie kamery boli osadené na ul. Rímskej, v priestoroch skateparku a na ul. Partizánska pri dome kultúry |
| Sociálna politika | |  |  |  |  |  |  |  |  |  |  |
| Objem investícií do skvalitnenia sociálnej, školskej, športovej, kultúrnej infraštruktúry mesta | Mesto, ostatné úrady a organizácie | EUR | 1 589 086,- | 898 426,- | 643 550,- | 657 284,- | 2 066 915,51 | 610 042,18 | Kolkáreň výmena okien, ZŠ Ľ. Štúra – rekonštrukcia ihriska, budovy školy, učebne, ZŠ Pázmánya – učebňa, ZŠ Murgaša – učebňa, dovybavenie jedálne,, ZŠ Bernolákova, odstránenie azbestovej krytiny, MŠ Okružná – havária na kanalizácii, MŠ Družstevná – rekonštrukcia prístrešku s hydroizoláciou., DD kapitálové výdavky | 2 005 413,56 | ZŠ s MŠ J. Murgaša – server, MŠ Hollého - stavebné úpravy jedáleň pre MŠ, MŠ Družstevná – rekonštrukcia sociálnych zariadení, MŠ Šafárika - rekonštrukcia elektroinštalácie, ZŠ Bernolákova, ZŠ J.C. Hronského, ŠH - čistiaci stroj, Kolkáreň - výmena okien, Rekonštrukcia budovy DK Šaľa, Revitalizácia Miléniového parku, DD - kapitálové výdavky, KD – prípojka, Krízové centrum výmena okien |
| Počet opatrovateliek | OSS | počet | 43 | 41 | 41 | 43 | 40 | 43 | Výročná správa OSS za rok 2020 | 41 | Výročná správa OSS za rok 2021 |
| Spokojnosť obyvateľov s možnosťami kultúrneho vyžitia v meste | Dotazníkový prieskum | % | nedostupný | 30,13% | 30,79% | 29,97% | 34,64% | nedostupný | Prieskum sa nerealizoval s ohľadom na obmedzenia prevádzky kultúrnych zariadení a zákazu kultúrnych podujatí. | 25,75% | Vo všeobecnosti spokojných bolo 25,75 % opýtaných, takmer polovica je čiastočne spokojná (41,79%) a naopak až 30,60% respondentov je s kultúrnym životom v meste nespokojných. Priemerná známka za rok 2021: 3,20 (1=výborná až po 5= nedostatočná) |
| Environmentálna politika | | |  |  |  |  |  |  |  |  |  |
| Spokojnosť obyvateľov s kvalitou životného prostredia a čistoty v meste | Dotazníkový prieskum | % | nedostupný | 24,27% | 23,33% | 21,50% | 20% | 19,19% | Životné prostredie v meste Šaľa hodnotilo pozitívne 19,19% respondentov, kým rok pred tým to bolo 20%. Takmer polovica (48,16%) respondentov považuje životné prostredie v Šali za priemerné a skôr negatívne hodnotilo životné prostredie 39,48 % respondentov. Priemerná známka za rok 2020: 3,15 (1=výborná až po 5= nedostatočná) | 24,28% | Životné prostredie v meste Šaľa hodnotilo pozitívne 24,28% respondentov, teda najlepšie za celé sledované obdobie. Vyše polovica (51,03%) respondentov považuje životné prostredie v Šali za priemerné a skôr negatívne hodnotilo životné prostredie 23,05 % respondentov, čo je výrazný pokles oproti predošlému roku. Priemerná známka za rok 2021: 2,99 (1=výborná až po 5= nedostatočná) |
| Úspora energie v rekonštruovaných zariadeniach, budovách | Na základe porovnania reálnej spotreby | % | 0 | 25,37 % | 36,46% | 17,46%  69% | 54,7% | 60,10%  18,93% | Vypočítaná úspora energie v rámci objektov SO01 - SO03 - ZŠ Ľ. Štúra.  Vypočítaná úspora výmenou okien a dverí na kolkárni. | 50,1% | Vypočítaná úspora potreby energie na KD Šaľa – exteriér |
| Podiel vyseparovaných zložiek KO | MsÚ | % | 29,16% (vrátane BRO), | 30,02 % KO (vrátane BRO) | 38,23% | 37,12% | 41,4 % | 44,76% | 21% bez BRO | 45,075 % | 19,11 % bez BRO |

**Špecifické ukazovatele podľa jednotlivých aktivít:**

|  |  |  |  |  |  |
| --- | --- | --- | --- | --- | --- |
| Aktivita | Názov ukazovateľa | Informačný zdroj | Merná jednotka | Hodnota za rok 2021 resp. k 31.12.2021 | poznámka |
| 1.1.1.Rekonštrukcia Materskej školy Družstevná 22, Šaľa | Hodnota investície do majetku | MsÚ | EUR | 15 046,00 | Projekt sa nerealizoval. V roku 2021 na MŠ Družstevnej prebehla len rekonštrukcia prístrešku sociálnych zariadení. |
| 1.1.2. Rekonštrukcia sociálnych zariadení MŠ P.J. Šafárika | Hodnota investície do majetku | MsÚ | EUR | 56 375,12 | Splnené v r. 2015. V roku 2021 bola realizovaná rekonštrukcia elektroinštalácie. |
| 1.1.3. Rekonštrukcia strechy MŠ Budovateľská Šaľa | Úspora energie a financií na opakované maľovanie priestorov MŠ | SŠÚ | EUR | 0 | Splnené v r. 2016. |
| 1.1.4. Modernizácia prírodovedných a technických učební | Rozvoj zručností a kompetencií žiakov v súlade s požiadavkami na ich budúce profesie a potreby na trhu | SŠÚ | EUR | 0 | Zrealizované v rokoch 2019-2020, prebieha následné monitorovacie obdobie projektov. |
| 1.1.5 Investície do škôl a školských zariadení | Hodnota investícií v EUR | MsÚ | EUR | 186 287 EUR v tom:  126 989,25  Plus  59 297,55 | MŠ Hollého – elokované pracovisko rekonštrukcia jedálne – 11 680,96 EUR, MŠ Družstevná – rekonštrukcia kúpeľne – 15 046,00 EUR, MŠ Šafárika – rekonštrukcia elektroinštalácie – 56 375,12 EUR, ZŠ s MŠ Bernolákova – projektový zámer – 9 240,00 EUR, ZŠ J. C. Hronského – rekonštrukcia sociálnych zariadení pri telocvični – 34 647,17 EUR, Preklasifikované vlastné príjmy na kapitálové: ZŠ s MŠ Bernolákova – varný kotol – 3 428,40 EUR, ZŠ s MŠ J. Murgaša – server – 6 878,39 EUR, ZŠ J. C. Hronského – rekonštrukcia sociálnych zariadení severovýchodné krídlo – 15 000,00 EUR, ZŠ J. C. Hronského – havária rekonštrukcia sociálnych zariadení juhovýchodné krídlo – 33 000,00 EUR – financované MŠVVaV z prostriedkov na havárie, ZŠ J. C. Hronského –Spolufinancovanie havárie – 990,76EUR |
| 1.2.1. Racionalizácia siete ZŠ |  | SŠÚ |  | 0 | Opätovne nebolo aktuálne. V roku 2021 nepoklesol počet žiakov v ZŠ rapídne |
| 1.2.2. Zvýšenie počtu asistentov na ZŠ | Zlepšenie podmienok vzdelávacieho procesu  Počet asistentov | SŠÚ | počet | 25,5 asistentov  4 špeciálni pedagógovia  1,5 psychológov  1 logopéd | Každoročne sa zvyšuje počet asistentov v školách aj materských školách. **ZŠ s MŠ J. Murgaša** – 2 asistenti minist., 3asistenti + 1 špeciálny pedagóg z projektu „Pomáhajúce profesie v edukácii detí a žiakov“, **ZŠ J. C. Hronského** – 4 asistenti minist., 5 asistentov + 1 špeciálny pedagóg z projektu „Pomáhajúce profesie v edukácii detí a žiakov“, **ZŠ Ľ. Štúra** – 1 asistent minist. 4 asistenti + 1 špeciálny pedagóg z projektu „Pomáhajúce profesie v edukácii detí a žiakov“, **ZŠ s MŠ Bernolákova** – 1 asistent minist , 2 asistenti + 0,5 psychológa z projektu „Pomáhajúce profesie v edukácii detí a žiakov“, **ZŠ s MŠ P. Pázmánya s VJM** – 1 asistent minist. 1 špeciálny pedagóg t. č. na MD financovaný z vlastných zdrojov,  **MŠ 8. mája** – 2 asistenti a 1 psychológ projekt „Pomáhajúce profesie v edukácii detí a žiakov“, **MŠ Družstevná –** 0,5 asistent – 1 logopéd financovaný z originálnych kompetencií |
| 1.2.3. Zabezpečenie vzdelávania v oblasti dopravnej výchovy MŠ, ZŠ | Počet hodín dopravnej výchovy na detskom dopravnom ihrisku | SŠÚ | počet | 24 skupín 432 detí za dva týždne | V roku 2021 už fungovalo mobilné dopravné ihrisko, ktoré mesto získalo z projektu **Bicyklujme sa spoločne bezpečne – SafeCycling.** Bolo zakúpených aj 10 bicyklov, prilby a vesty. Ihrisko bolo rozložené na ploche zimného štadióna. Učitelia ZŠ sa pripravovali a zúčastňovali na spoločných 6 online školeniach, vymenili si skúsenosti v rámci 2 workshopov. Pripravili spoločný výučbový materiál pre cyklistov zdôrazňujúceho rozdiely v pravidlách cestnej premávky medzi oboma krajinami pre žiakov základných škôl s cieľom naučiť sa bezpečnú jazdu na bicykli. Žiaci základných škôl v rámci výuky dopravnej výchovy toto ihrisko pravidelne využívali. V ZŠ je teoretická časť DV súčasťou prierezových tém napr. „Cesta do školy“, realizujú sa vychádzky , sledovanie videí a počúvanie rozprávok, interaktívne cvičenia, pohybové hry a rôzne modelové situácie, opis obrázkov, čítanie textov s dopravnou tematikou. Praktická časť sa realizuje na hodinách TV ako súčasť telesnej výchovy aj na účelových cvičeniach v spolupráci so štátnou i mestskou políciou, všetko v súlade s protipandemickými opatreniami.  Dopravná výchova vo všetkých MŠ sa realizovala v interných projektoch „Bezpečnosť na ceste, Frčka na ceste“. Taktiež sa realizujú besedy s MsP a PZ. MŠ Hollého spolupracuje na celoročnom projekte „Dopravná gramotnosť“ s mestskou políciou, policajným zborom, hasičmi a záchrannou službou. Projekt je zameraný na témy: bezpečnosti na ceste a zdravotnej pomoci. MŠ vlastní odrážadlá, kolobežky, bicykle a vlastné dopravné ihrisko. Deti dostávajú osvedčenia o absolvovaní projektu a detský vodičský preukaz z rúk dopravného policajta.  MŠ 8. mája sa zapojila do celonárodnej súťaže „Do práce na bicykli“ s cieľom podporiť rozvoj cyklistickej dopravy v meste.  Pôvodné súkromné dopravné ihrisko ani v roku 2021 nefungovalo, vlastník časť pozemku DDI predal. |
| 2.1.1. Výstavba obchvatu mesta (definovanie etáp) | Km vybudovaného obchvatu | MsÚ | Km | 0 | **7.1.2021** - Navrhovateľ Slovenská správa ciest, Investičná výstavba a správa ciest Bratislava, IČO: 003328, so sídlom ul. Miletičova č. 19, P. O. BOX 64, 820 05 Bratislava 25, podal dňa 12.08.2020 návrh na vydanie rozhodnutia o zmene časti územného rozhodnutia na líniovú stavbu: Cesta I/75 Šaľa – obchvat na pozemkoch v katastrálnom území Šaľa, Dlhá nad Váhom, Kráľová nad Váhom, Trnovec nad Váhom a Horný Jatov, pre zmenu stavebných objektov: **SO 104-00 Prepojenie obchvatu a existujúcej cesty II/573 v km 4,984,  podobjekt SO 104-02 Vetva B – úprava cesty II/573, SO 510-00 Úprava tlakovej kanalizácie Dlhá nad Váhom – Veča, SO 514-00 Preložka vodovodu v km 0.220 vetvy B objektu 104-00.**  **16. 07. 2021** - OU-NR-OCDPK-2021/022457-018, - R**ozhodnutie** Stavebné povolenie - verejná vyhláška na stavbu: „Cesta I/75 Šaľa - obchvat“ od km 0,000 - do km 3,000, právoplatné 19.8.2021.  **21.9.2021** – Verejná vyhláška – oznámenie o začatí stavebného konania – Cesta I/75 Šaľa – obchvat, prepojenie obchvatu a existujúcej c. II/573 v km 4,984  **21.10.2021** – Rozhodnutie – Stavebné povolenie: Cesta I/75 Šaľa – obchvat, prepojenie obchvatu a existujúcej c. II/573 v km 4,984.  Mesto v roku 2021 navštívil minister dopravy a výstavby, oznámil zrušenie verejného obstarávania. Následne nasledovali viacerá kolá rokovaní s predstaviteľmi vlády až po predsedu vlády, urgencie a listy. |
| 2.1.2. Rekonštrukcia mestských komunikácií | m2 rekonštruovaných komunikácií (lokality) | MsÚ | m2 | 41352 | V roku 2021 prebehla rozsiahla rekonštrukcia 17 komunikácií na ul. Nešporova, Čsl. Armády, Okružná, Partizánska, Vajanského, SNP, Murgašova, Jesenského, Krátka, Pionierska, B. Nemcovej, Narcisová, Gen. Svobodu, Hollého, Cintorínska., Lúčna a celková rekonštrukcia časti ulice Hospodárska na základe zmluvy 340/2021 so spol. EUROVIA v celkovej zmluvnej cene 2269000 EUR s DPH splatných v 120 splátkach ( 12/2021 – 11/2031). V roku 2021 boli realizované investičné výdavky v sume: 139 993,16 EUR, v tom v roku 2021 bola v zmysle zmluvy uhradená len jedna splátka faktúry vo výške 18 908 EUR. Okrem tejto rozsiahlej investície realizovalo mesto aj rekonštrukciu komunikácie na Družstevnej ulici v sume 16 438 EUR a celkového komunikačného priestoru pred novozrekonštruovaným DK Šaľa. Tieto práce predstavovali ďalšie investičné výdavky mesta v celkovej sume 104 647 EUR.  V rámci bežnej údržby MK 267 230 EUR boli realizované nasledovné činnosti:  • oprava výtlkov na MK (miestne komunikácie) – zimná zmes, trysková metóda, prepady – intravilán mesta Šaľa,  • oprava parkoviska Nezábudkova, COV-Veča, Hlavná, Hurbanova, Kukučínova, Cintorínska, Mostová, Hurbanova,  • oprava uličných vpustí: Staničná, Cintorínska, Kalinčiakova, Nám. Sv. Trojice, Horná, J. Kollára, Nemocnica – park, Smatanova, Feketeházyho, Družstevná, Javorová, Agátová, Jesenského, Krátka,  • oprava výtlkov a menších porúch – miestne komunikácie po celý rok.  Celkové výdavky v sume 29 548 EUR boli použité nasledovne:  • oprava chodníkov – Kalinčiakova, Dolná, 8. mája, cintorín Šaľa, Lúčna, Kukučínova, Rímska, Nitrianska, M.R. Štefánika, Mostová, Partizánska, Záhradnícka, Hviezdoslavova, Dóžova, Gen. L. Svobodu, Okružná, Slnečná |
| 2.1.3. Rozšírenie počtu parkovacích miest/ definovanie lokalít, počet/rok/ | Počet vybudovaných parkovacích miest | MsÚ | počet | 0 | V roku 2021 neboli vybudované nové parkovacie kapacity, ani neboli čerpané prostriedky. |
| 2.2.1. vybudovanie cyklotrás v rámci mesta a do okolitých obcí (lokality, etapy) | m vybudovaných cyklotrás | MsÚ | m | 0 | V roku 2021 prebiehala projekčná príprava na úrovni 5577 EUR pre zameranie vnútromestskej cyklotrasy, okrem toho boli vypracované PD pre preloženie žiadostí o dotácie na cyklostojany pre základné školy, kde boli použité prostriedky vo výške 2100 EUR. |
| 2.2.2. Vybudovanie cyklotrás/záchytných parkovísk v nadväznosti na priestupné body železničná / autobusová stanica/ MHD | Počet vybudovaných parkovacích miest  m vybudovaných cyklotrás  Počet parkovacích miest pre bicykle | MsÚ | počet  m  počet | 0  0  0 | Aktivita zatiaľ realizovaná nebola. Bola schválená žiadosť o poskytnutie NFP na záchytné parkovisko – predstaničný priestor a uzatvorená zmluva o poskytnutí NFP. V roku 2021 prebiehala príprava verejného obstarávania a jej ex ante kontrola. Výdavky v roku 2021 v súvislosti s týmto projektom sa týkali výkupu pozemkov v sume 11 072,25 EUR. |
| 2.3.1. Výstavba nového cintorína (definované lokality, rozdelenie etáp) | m2 nového cintorína | MsÚ | m2 | 0 | Na uvedený zámer neboli vyčlenené ani čerpané prostriedky z rozpočtu v roku 2021. Nová plocha na pochovávanie zatiaľ nepribudla. V cintoríne sa však vybudovalo kolumbárium so 48 schránkami. v sume 47 303,94, z toho zaplatená suma v roku 2021 bola 27 880,79 EUR. |
| 2.3.2. Rozšírenie kamerového systému/ definovanie lokalít/ etáp | Počet nových kamier v kamerovom monitorovacom systéme | MsÚ, MsP | ks | 6 | V roku 2021 bolo osadených 6 nových kamier. Z toho 3 k stojiskám polopodzemných kontajnerov – Šafárika 5, Šafárika 21 a Dolná 6. Ďalšie kamery boli osadené na ul. Rímskej, v priestoroch skateparku a na ul. Partizánska pri dome kultúry. V rámci objektov, pribudli 3 kamery na cintorín Šaľa – 3x vstupné brány v sume 640 EUR, tieto však nie integrované do kamerového monitorovacieho systému MsP. |
| 2.3.3 Moderné technológie – Šaľa na ceste SMART | ks inštalovaných SMART prvkov | MsÚ | ks | 0 | V roku 2021 bola podpísaná zmluva o poskytnutí NFP, spustilo sa verejné obstarávanie na dodávateľa, ktoré do konca roka nebolo ukončené. |
| 3.1.1. Vytvorenie databázy rozvojových priemyselných zón | Počet záznamov v databáze | MsÚ | počet | 0 | Aktivita sa v roku 2021 nerealizovala. |
| 3.1.2. Vytvorenie a pravidelná realizácia fóra podnikateľov | Počet stretnutí | MsÚ | počet | 0 | Ani v novembri 2021 nebolo realizované tradičné výročné stretnutie predstaviteľov samosprávy s podnikateľmi, zástupcami štátnej správy a spoločenských organizácií v meste Šaľa z dôvodu zákazu hromadných podujatí. |
| 3.1.3. Analýza chýbajúcich služieb v meste | Dotazník spokojnosti poskytovaných služieb- počet respondentov | Dotazníkový prieskum | počet | 200 | Za najviac chýbajúce služby rovnako ako predošlé roky označili respondenti služby zdravotníctva (31,59%). Ďalej za nedostatkové označili služby kultúry a športu (16,86%) a služby obchodných sietí (10,69%). Poradie chýbajúcich služieb je rovnaké ako predošlé sledované obdobia. Pri porovnaní hodnotenia respondentov za rok 2021 s predchádzajúcim rokom môžeme konštatovať, že respondenti pociťovali menší nedostatok v oblasti sociálnych služieb, kultúry a športu a služieb dopravy, naopak narástol pocit nedostatočnosti služieb bezpečnosti, a remeselníckych služieb. |
| 3.1.4. Zriadenie podnikateľského inkubátora pre podporu začínajúcich podnikateľov | Zriadenie inkubátora | MsÚ | počet | 0 | Aktivita sa nerealizovala. Vzhľadom na pretrvávajúci nedostatok finančných prostriedkov v rozpočte mesta na aktivity, ktoré mestu vyplývajú priamo z platnej legislatívy, neboli finančné prostriedky na takúto aktivitu vyčlenené. Aktivita sa navrhuje vypustiť z nového PHSR. |
| 3.1.5. Vytvorenie registra podnikateľov | Databáza podnikateľov- počet podnikateľov zaevidovaných v databáze | MsÚ | počet | 389 | Mesto vedie databázu podnikateľov pre účely dane z nehnuteľností (271 PO a 50 SZČO) a poplatku za komunálne odpady (389). Tiež je vytvorená databáza podnikateľov pre účely organizovania fóra podnikateľov pre účely organizovania stretnutia s podnikateľmi, zástupcami štátnej správy, samosprávy a spoločenských organizácií v meste Šaľa, ktorá sa každoročne obmieňa a dopĺňa, avšak ani v roku 2021 sa toto podujatie nekonalo pre protipandemické opatrenia. |
| 3.1.6. Analýzy možnosti zriadenia podniku služieb | Počet vypracovaných analýz | MsÚ | ks | 0 | Uvedené bolo v plnení za rok 2016 a za rok 2018. V roku 2021 sa k uvedenej téme nerealizovali aktivity. Aktivita sa navrhuje na vypustenie. |
| 3.1.7. Vybudovanie klientskeho centra na MsÚ a skvalitnenie poskytovaných služieb | Počet vybavených klientov v klientskom centre | MsÚ | počet | 38112 | Aktivita bola zrealizovaná v roku 2018. Počet klientov je uvedený za 12 mesiacov prevádzky v roku 2021 - v klientskom centre za OOaS bolo vybavených 25907 klientov (Matričný úrad = 2022 klientov, osvedčovanie podpisov a listín = 7600 klientov, podateľňa = 4429 klientov, prvý kontakt = 9528 klientov, ohlasovňa =2328 klientov). Za pracoviská ekonomického oddelenia pokladňa 8527 občanov a dane 3678 občanov. |
| 3.2.1. Výstavba nájomných bytov | Počet novopostavených nájomných bytov | MsÚ | počet | 0 | Aktivita bola splnená v predošlých rokoch, v roku 2021 nebola aktivita realizovaná. |
| 4.1.1. Rekonštrukcia a modernizácia verejného osvetlenia-II. etapa a koncesia | Počet vymenených svietidiel | MsÚ | ks | 26 | 3. etapa modernizácie verejného osvetlenia bola realizovaná v rokoch 2017-2018 avšak splátky sú na 12 rokov. V roku 2021 bol výdavok = splátka 115000 EUR.  Bežné výdavky v sume 66 757 EUR sa čerpali na odstraňovanie porúch a na bežnú údržbu verejného osvetlenia pre zvýšenie bezpečnosti občanov mesta Šaľa. Nakúpené boli 20 ks LED svietidiel 50W s prepäťovou ochranou a vymenený bol stĺp verejného osvetlenia na Dostihovej ul. Montáž a demontáž vianočnej výzdoby vrátane materiálu a nových svietidiel znamenala výdavky mesta v sume 21 954 EUR. |
| 4.1.2. Stratégia znižovania nákladov na výrobu tepla TÚV v CZT | m rekonštruovaných rozvodov tepla | MsÚ | m | 0 | Spoločnosť Met Šaľa s.r.o. spustila 07/2021 realizáciu projektu spolufinancovaného zo zdrojov EÚ a ŠR pod názvom: Modernizácia rozvodu tepla na tepelnom okruhu CK31 Šaľa, na ktorý získala 1 601 189,77 EUR NFP. Ciele projektu sa dosiahnu realizáciou hlavnej aktivity projektu Výstavba, rekonštrukcia a modernizácia rozvodov tepla. V roku 2021 neboli však dokončené výsledky projektu. |
| 4.1.3. Zníženie energetickej náročnosti verejných budov | Zníženie energetickej náročnosti v % | Na základe porovnania reálnej hodnoty | energetická úspora v % | 0 | V roku 2021 sa okrem objektu DK Šaľa a doplatku za objekt kolkárne sa iné verejné budovy nerekonštruovali. |
| 4.1.4. Nákup elektromobilov pre potreby MsP, energetická úspornosť v MHD | Počet elektromobilov  Počet prepravených osôb MHD elektrickými autobusmi | MsÚ | ks  počet | 0  94434 | V roku 2021 nebol obstaraný nový elektromobil  Celková suma príspevku mesta v roku 2021 bola vo výške 150 295 EUR. Táto suma sa skladá z ročného príspevku na základe zmluvy 819/2016 vrátane dodatku č. 3 zmluvy 213/2021 a z príspevku ako vykrytie straty z roku 2020 vo výške 9 165 EUR. Celkový počet prepravených MHD v roku 2021 – 141565, z toho 66,71% elektrobusom, t. j. 94434. |
| 4.2.1. Výsadba izolačnej zelene v určených lokalitách s prihliadnutím na zvýšenie počtu ihličnanov | Počet vysadených prvkov zelene | MsÚ | ks | 9 | Výdavky len na  kosenie a údržbu zelene v roku 2021 boli celkom 192191,94 EUR. Výsadby stromov a kríkov v roku 2021 ul. Hlavná – pred cintorínom (hradené nie zo zdrojov mesta): 9 ks tis, 90 ks kríky.  Celkom na zabezpečenie údržby zelene sa vyčerpalo 362 444 EUR. Výdavky vo výške 203 407 EUR boli použité na zabezpečenie údržby zelene - 6 kosení, 2 x strihanie živých plotov, opilovanie konárov, výrub drevín, polievanie, výsadba kvetináčov na stĺpoch verejného osvetlenia, náhradná výsadba drevín, kosenie plôch a priestranstiev v rámci OPŽP, CMZ, vnútroblok, nemocničný park, cyklotrasa, orezávanie, výruby v cintorínoch a zabezpečenie vianočných stromov. V roku 2021 boli finančné prostriedky použité na kosenie a odstránenie výmladkov v lesoparku, na zhodnotenie biologického odpadu, ktorý vznikol pri revitalizácii lesoparku a na zabezpečenie vývozu malých smetných nádob a na čistení v lesoparku. Výdavky vo výške 34 540 EUR boli vynaložené na odborné posudky a vyjadrenia. Výdavky v sume 4 179 EUR boli použité na nákup letničiek a výsadby záhona pri cintoríne (z toho 1 300 EUR získalo mesto grant z nadácie Pontis). |
| 4.2.2. Zlepšenie hospodárenia s vodou z artézskych studní v meste Šaľa- zefektívnenie využitia zdrojov pitnej vody | Ušetrené EUR za stočné za vodu z artézskych studní | MsÚ | EUR | 27 087 EUR | Aktivita sa nerealizovala. Nebola vhodná výzva.  Finančné prostriedky boli použité na zabezpečenie laboratórnych rozborov vzoriek vody z artézskych studní (2 202 EUR) na Hornej ulici,  na Ul. M. R. Štefánika, Dolnej ulici., Nám. Sv. Trojice a na Pribinovovom námestí vo Veči.  (vodné-stočné 27087 EUR). Výdavky sa medziročne zvýšili o 6,20 %. |
| 4.2.3. Modernizácia infraštruktúry odpadového hospodárstva v meste | % vyseparovaných zložiek KO  Počet čiernych skládok v meste  Počet vybudovaných stojísk kontajnerov | MsÚ | % vyseparovaných zložiek KO (vrátane BRO)  Bez BRO(papier, plasty, sklo, kovy, elektroodpad a odpady s NO)  Počet likvidovaných čiernych skládok v meste  Počet vybudovaných stojísk kontajnerov | 45,075 %  3 novovybudované stanovištia  19,19 % vyseparovaných zložiek  nerealizované  3 | V roku 2021 bola celková produkcia odpadov v meste 11874,774 ton odpadu, z toho zmesový KO – 4686,47 ton, objemný odpad – 1581,48 ton, uličný odpad – 84,48 ton, biologicky rozložiteľný odpad (BRO) – 3083,43 ton, BRKO 59,26t, drobný stavebný odpad (DSO)–169,69 ton. Množstvo vyseparovaného papiera: - 552,92 ton, skla sa pozbieralo-274,05 ton, plastov- 367,17 ton. Množstvo pozbieraných kovov za rok 2021 predstavuje 116,58 ton, drevo – 99,83 ton, elektroodpad bez nebezpečných vlastností- 29,132 ton, elektroodpad s nebezpečnými vlastnosťami- 15,955 ton, oleje- z domácností 1,738 ton, šatstvo 28,74 ton a iné.  V roku 2021 boli vybudované 3 nové stojiská na polopodzemné kontajnery Investičné výdavky vo výške 90 773 EUR boli použité na vybudovanie 3 stanovíšť polopodzemných kontajnerov a nákup samotných kontajnerov v nasledovných lokalitách ulíc: P.J. Šafárika (6 ks kontajnerov), B. Nemcovej (6 ks kontajnerov) a Dolná (5 ks kontajnerov). |
| 5.1.1. Zvýšenie počtu terénnych opatrovateliek | Počet opatrovateliek a opatrovaných klientov | OSS | počet | 75 obyvateľov opatrovaných v teréne  38 klientov opatrovateľskej služby  opatrovateliek: 41  opatrovaných: 57 | OSS mesta Šaľa realizovala projekt „Podpora opatrovateľskej služby v meste Šaľa“ do 28.2.2021 Od 1.12.2021 získala NFP na realizáciu dopytovo orientovaného projektu Podpora komunit. soc. služ. v meste Šaľa poskytovaním opatrov. služby, na základe ktorého udržala 43 pracov. miest opatrovateliek – 68621 EUR  Podľa zadaných merateľných ukazovateľov plnenia rozpočtu počet opatrovaných občanov bolo 75, počet opatrovaných klientov opatrovateľskej služby bolo 38.  Počet opatrovateliek terénnej sociálnej služby k 31.12.2031 bol 41, počet opatrovaných terénnou soc. Službou 57. |
| 5.1.2. Prepravná služba (sociálny taxík) | Počet prepravených osôb | MsÚ | počet | 0 | Uvedená sociálna služba sa zatiaľ nezrealizovala a v roku 2021 sa žiadne aktivity v tejto oblasti nerealizovali. |
| 5.1.3. Zvýšenie poskytovania obedov vrátane diétnych jedál | Počet stravníkov v mestskej časti Veča  Počet rozvezených jedál do domácností | DD | počet  ks | 28/deň  34999/rok | Denný počet stravníkov je cca 200, z toho 28 v mestskej časti Veča. |
| 5.1.4. Debarierizácia a rekonštrukcia Domu s opatrovateľskou službou na ulici V. Šrobára | Kvalita života ľudí odkázaných na opatrovateľskú službu, uspokojovanie ich potrieb a predĺženie doby neinštitucionálnej starostlivosti | OSS | EUR | 0 | V roku 2021 sa táto aktivita nerealizovala. Hľadajú sa alternatívne riešenia. |
| 5.2.1. Rekonštrukcia a modernizácia objektu detských jasieľ a objektu súčasného domova sociálnych služieb | m2 revitalizovanej plochy  Počet nových hracích prvkov | OSS | m2  ks | 0  6 | Mesto Šaľa nebolo oprávnené uchádzať sa v rámci výzvy vyhlásenej v roku 2021 o prostriedky na rekonštrukciu jaslí pre obmedzujúcu podmienku, že v blízkosti nesmie byť ďalšie sociálne zariadenia. Mesto koncom roka 2020 podalo čiastkovú žiadosť o dotáciu MPSVaR SR na zlepšenie vybavenie jaslí, žiadosť bola úspešná a v roku 2021 sa realizoval nákup nového vybavenia jaslí, pričom išlo o dotáciu z MPSVaR SR v sume 9 296 EUR plus sa mesto podieľalo na spolufinancovaní v sume 1 035 EUR (zakúpené boli postieľky, matrace, pohovka, kreslá, šatňové skrinky, jedálenský stôl so stoličkami, skrine policové, písacie stoly, TV, audio systém, activity board, domček, kocka, detský suchý bazén, retrokuchynka, montessori hojdačka, lavičky, poličky, prebaľovací pult, skrinková zostava). |
| 5.2.2. Spracovanie databázy potreby vybudovania bezbariérových vstupov do verejných budov | Počet verejných budov s bezbariérovým vstupom | MsÚ | počet | 0 | Komplexný prieskum sa zatiaľ nerealizoval. |
| 5.2.3. Využitie budovy bývalej nemocnice na dostupné zdravotnícke služby | Počet ambulancií v centre integrovanej zdravotnej starostlivosti | MsÚ | počet | 8 | V šalianskej poliklinike boli ku koncu roka pripravené priestory pre 8 ambulancií, aby mohlo začať fungovať nové centrum integrovanej zdravotnej starostlivosti (CIZS). Celkové náklady na stavebné úpravy a vybavenie presiahli podľa Úradu NSK jeden milión eur, z ktorých viac ako 600.000 eur získal kraj z európskych fondov a zo štátneho rozpočtu. V CIZS ordinujú dvaja lekári v odboroch chirurgia a vnútorné lekárstvo, pôjde aj o lekárov v odboroch všeobecné lekárstvo pre dospelých, všeobecné lekárstvo pre deti a dorast, gynekológia a pôrodníctvo a tiež v špecializačnom odbore fyziatria, balneológia a liečebná rehabilitácia. |
| 5.2.4. Podpora prevádzky chránenej dielne na mestskej polícii | Počet vytvorených, resp. udržaných pracovných miest v CHD | MsP | počet | 8 | CHD celkové výdavky prevádzky kamerového systému činili 126 077 EUR z toho príspevok zo ŠR (ÚPSVaR) 42 250,28 EUR. V tom 114 191 EUR personálne výdavky na CHD MsP, prevádzkové 8 286 EUR + údržba a servis telekomunikačnej technicky 3 600 EUR |
| 5.2.5. Zriadenie komunitného centra | Počet klientov komunitného centra | OSS | počet | 0 | Aktivita sa nerealizovala. Z komunitného plánu vyplýva úloha - nie zriadenie komunitného centra, ale nízkoprahovej služby pre deti a rodinu pre cieľovú skupinu 12 detí a ich rodičov, t. j. osoby, ktoré sa ocitli v nepriaznivej sociálnej situácii. Rizikom projektu je aj absencia priestorov, kde by sa služba mohla realizovať. |
| 5.2.6. Zriadenie strediska pre ľudí bez domova | Počet klientov strediska ľudí bez domova | OSS | počet | Útulok 10  Nocľaháreň 17 | Príspevok MPSVR SR na poskytovanie sociálnych služieb krízovej intervencie – 72 734 EUR, kapacita nocľahárne 17, počet klientov 17.útulok kapacita 10, počet klientov 10. |
| 5.2.7. Zriadenie útulku pre jednotlivca s deťmi. Zriadenie krízového centra pre občanov v ťažkej životnej situácii. | Počet klientov | OSS | počet | celkom kapacita nízkoprahového centra 27, počet klientov 99, | Zriadenie útulku pre jednotlivca s deťmi – zatiaľ nebolo realizované. Krízové centrum pre občanov v ťažkej životnej situácii bolo zriadené v roku 2016. Od 2017 OSS prevádzkuje Nízkoprahové denné centrum zapojené do Národného projektu budovania odborných kapacít na komunitnej úrovni. Výdavky na mzdy hradí IA MPSVR SR. Celkové výdavky 38 464 EUR. |
| 6.1.1. Prestrešenie a modernizácia zimného štadióna | m2 zastrešenej ľadovej plochy | MsÚ | m2 | 0 | Prestrešenie zimného štadióna sa nerealizovalo ani v roku 2021. |
| 6.1.2. Revitalizácia detských ihrísk | Počet nových hracích prvkov | MsÚ | ks | 0 | Bežné výdavky v sume 9 546 EUR boli použité na renováciu a na zabezpečenie prevádzky existujúcich detských ihrísk, výmenu piesku v detských ihriskách (naloženie, odvoz starého piesku na skládku, rozvoz a manipuláciu nového piesku), na zabezpečenie ročných kontrol detských ihrísk v súlade s platnými STN, na opravu detských ihrísk, na stočné z pitnej fontány, na osadenie nových lavičiek v meste. Výdavky vo výške 4 389 EUR boli použité na zabezpečenie prevádzky farmy v nemocničnom parku (starostlivosť o zvieratá, nákup krmiva, veterinárne služby, opravy, prenájom). Na hygienické rozbory piesku v pieskoviskách predstavovali výdavky v sume 1 050 EUR, opravy, prenájom.  V roku 2021 bolo mesto úspešné so žiadosťou o vybudovanie inkluzívneho ihriska RODINKA so získanou dotáciou 34 500 EUR z MPSVAR SR. V roku 2021 poskytovateľ dotácie zabezpečil spracovanie projektovej dokumentácie a jej poskytnutie mestu. Stavebné povolenie, verejné obstarávanie ani zhotovenie ihriska sa počas roka 2021 nerealizovali. |
| 6.1.3. Podpora prevádzky bazéna pri Dusle a. s. Šaľa (audit zdrojov, prevádzky, udržateľnosti), rekonštrukcia objektu plavárne | Počet návštevníkov plavárne, fitnes, sauny, poskytnutých masáží, počet zrealizovaných výcvikov plávania |  | počet | 0 | Plaváreň od 8. apríla 2019 prerušila svoju činnosť pre nevyhovujúci stav strešnej konštrukcie a aj počas roka 2021 bola zatvorená. V roku 2021 bola spracovaná PD na novú strešnú konštrukciu (23 736 EUR) a vyhlásené verejné obstarávanie na zhotoviteľa „Rekonštrukcie strešnej konštrukcie mestskej plavárne Šaľa“. So stavebnými prácami sa do konca roka 2021 nezačalo.  Vo veci riešenia permanentiek sa dňa 1. 3. 2021 uskutočnilo na Mestskom úrade Šaľa (kancelária primátora) stretnutie za účasti Mgr. Jozef Belický, Róbert Tölgyesi, Ing. Jana Nitrayová, JUDr. Ing. Margita Pekárová, Ing. Martina Bartošovičová, Dominika Ščasná, Ing. Patrik Ščasný, Ing. Martina Čižmáriková predmetom, ktorého bolo prerokovanie nasledujúcich bodov  1. Preplatenie nevyplateného odstupného bývalým zamestnancom AQUASPORT-u z garančného fondu Sociálnej poisťovne.  2. Návrh na vyhlásenie konkurzu na majetok AQUASPORT-u.  3. Výzva mesta Šaľa voči AQUASPORT-u na vrátenie účelovo viazaných finančných prostriedkov.  Dňa 2.3.2021 bola mestom Šaľa zaslaná AQUASPORT-u výpoveď z nájmu nebytových priestorov – kancelárie č. 201 s prislúchajúcimi spoločnými priestormi v objekte budovy Mestského úradu v Šali. Doručená bola dňa 08.03.2021.  Dňa 11.06.2021 mesto Šaľa zaslalo AQUASPORT-u „Opätovnú výzvu na vrátenie účelovo viazaných finančných prostriedkov“ vo výške 3 176,55 Eur poskytnutých na vyplatenie nevyčerpaných vstupov pre návštevníkov krytej plavárne Duslo, a. s..  Dňa 14.6.2021 vyplynulo zistenie skutočných dlhov AQUASPORT-u voči iným subjektom (sociálna a zdravotná poisťovňa, daňový úrad, veritelia atď.) a ustáliť aké dlhy a v akej výške malo združenie AQUASPORT ku dňu, kedy mu boli na účet pripísané účelovo viazané finančné prostriedky zo strany mesta Šaľa.  Okresný súd Trnava uznesením spis. zn.: 26K/3/2020-138 zo 15. októbra 2021 vyhlásil konkurz na majetok dlžníka AQUASPORT a ustanovil dlžníkovi AQUASPORT predbežného správcu majetku Insolvency k.s., so sídlom Pekárska 14, Trnava. Vyhlásením konkurzu na majetok dlžníka sa začalo konanie, ktorým správca majetku zisťuje reálny stav majetku, pohľadávok a veriteľov dlžníka AQUASPORT za aktívnej spolupráce mesta Šaľa, ktorý bude ukončený až prihlásením pohľadávok veriteľov a ich vysporiadanie z celkového majetku vo vlastníctve dlžníka AQUASPORT. |
| 6.1.4. Vybudovanie viacúčelového športovo - rekreačného komplexu v areáli športovej haly, býv. kúpaliska, klziska, minigolfového ihriska | m2 revitalizovanej plochy | MsÚ | m2 | 0 | Aktivita sa v roku 2021 nerealizovala. Zámer vybudovania viacúčelovej športovej haly bol zaslaný ako IUI do návrh PHRSR SPR NSK. |
| 6.1.5. Rekonštrukcia a modernizácia športovej haly+ kolkárne | Energetická úspora v % | Na základe porovnania reálnej hodnoty | úspora v % | 0 | V roku 2021 sa doplácala časť výdavkov za zrealizované práce spojené s výmenou okien a dverí na kolkárni v sume 16983,05 EUR. V rámci údržby budovy a strojov – 13 880 EUR sa realizovali: opráva fínskej sauny, výmena sanity a údržba sociálnych zariadení, maliarske a natieračské práce, dodávka a montáž vertikálnych žalúzií v posilňovni, výmena poškodených dverí, oprava izolácie okien a balkóna, prečistenie kanalizácie), služby – 1 754 EUR – revízia elektrických zariadení a bleskozvodov, prenájom rohoží, rolky, dávkovače, upratovacie práce, revízie. |
| 6.1.6. Podpora a organizácia pravidelných športových podujatí | Počet mestom zorganizovaných alebo spolufinancovaných športových podujatí | MsKS | počet | 7 | V roku 2021 uskutočnilo Vyhlásenie najlepších športovcov za rok 2020, v júli mesto zabezpečilo pohár pre Jednotu dôchodcov Slovenska, ZO Šaľa- šachový turnaj, v júli finančne podporilo Mládežnícky parlament mesta Šaľa, ktorý, ktorý zorganizoval podujatie Cyklotour 2021 a podujatie Nájdi poklad, v júni to bolo podujatie Rodinný deň, v auguste mesto finančne podporilo parlament podujatie Run of Titans – medaily (okrem tohto dostali aj dotáciu na toto podujatie), mesto sa zapojilo do celonárodnej kampane Do práce na bicykli 2021 (nebolo slávnostné vyhodnotenie výsledkov), mesto v roku 2021 poskytlo dotácie pre oblasť športu – spolu to bolo 34 dotácií a dotácie boli udelené 21 subjektom, pretože niektorí z nich si podali viacero žiadostí na rôzne projekty. Vzhľadom na pandemickú situáciu niektoré športové kluby nemohli zrealizovať podujatia, na ktoré dostali dotáciu, z tohto dôvodu vrátili späť dotáciu. |
| 6.1.7. Vybudovanie multifunkčného ihriska a bežeckého oválu | Počet nových športových zariadení | MsÚ | počet | 0 | V roku 2021 nepribudlo nové športovisko. |
| 6.1.8. Revitalizácia lesoparku na pláži Váhu | m2 revitalizovanej plochy | MsÚ | m2 | 100000 | V roku 2021 bolo použitých 6300 EUR na bežné výdavky na údržbu lesoparku. Lesopark sa udržiaval, kosilo sa tam a odstraňovali sa vyrastené výmladky po vyrúbaných stromoch, zbieral sa odpad. Na základe v roku 2020 schváleného grantu vo výške 858 814 eur na projekt s názvom Šaľa na ceste k zmierňovaniu klimatických zmien, podanej na Ministerstvo životného prostredia Slovenskej republiky v rámci programu SK-Klíma, Výzva ACC02- Akčné plány na zmierňovanie a prispôsobenie sa zmenám klímy implementované miestnymi orgánmi v mestských územiach (ClimaUrban) sa v roku 2021 začali aktivity projektu. |
| 6.1.9. Analýza potreby vybudovania venčoviska pre psov | Počet vybudovaných venčovísk | MsÚ | počet | 0 | V roku 2021 sa nerealizované nové venčovisko. |
| 6.1.10 Rekonštrukcia futbalového štadióna | Hodnota investície do rekonštrukcie futbalového štadióna v EUR | MsÚ | EUR | 0 | Aktivita nebola realizovaná. Bežné výdavky vo výške 51 889 EUR boli použité na uhrádzanie režijných nákladov spojených s prevádzkou futbalového štadióna na Nitrianskej ulici. Finančné prostriedky boli použité na:   * výdavky spojené s údržbou areálu a zariadenia 3 378 EUR (oprava kotlov, inštalácia kamery, demontáž, montáž a murárske práce), * výdavky na materiál a služby v sume 1 338 EUR (revízia komínov a dymovodov, revízia hasiacich prístrojov a hydrantov, ročné kontroly plynových spotrebičov), * réžie na Futbalovom štadióne Slovan Duslo Šaľa – 22 930 EUR, * personálne výdavky upratovačiek – 24 243 EUR |
| 7.1.1. Podpora zapojenia ZŠ, detí a mládeže pri plánovaní a realizácii kultúrnych aktivít a vzdelávacích programov | Počet podujatí pripravených v spolupráci s deťmi zo ZŠ | MsKS  SŠÚ | počet | 3 | Za školstvo sa nerealizovali sa aktivity s deťmi a mládežou, z dôvodu nepriaznivej epidemiologickej situácie. Uskutočnilo sa jedine stretnutie zamestnancov školstva odchádzajúcich do dôchodku so zástupcami mesta. Kultúrnym programom prispela ZUŠ. ZŠ a MŠ boli zapojené cez MsKS do podujatí Šalianske hody, Tvorivé dielne pre prvákov, Tvorivé dielne pre žiakov ZŠ J.C. Hronského. |
| 7.1.2. Spracovanie databázy umelecky tvorivo činných osobností mesta, zapojenie detí do vzdelanostných súťaží | Počet umelecky tvorivo činných osobností zaregistrovaných v databáze | MsKS | počet | 37 | Samostatných umelcov je v danej databáze 14 a skupín a združení je 23. |
| 7.2.1. Zostaviť databázu organizátorov, organizácií, inštitúcií, FO, pôsobiacich v meste v oblasti kultúrneho a spoločenského života | Počet subjektov zaregistrovaných v databáze | MsKS | počet | 86 | V roku 2021 nepribudli do databázy žiadne nové subjekty. |
| 7.2.2. Cezhraničná spolupráca v oblasti kultúry | Počet kultúrnych podujatí zorganizovaných v spolupráci s partnerskými mestami | MsKS | počet | 2 | V roku 2021 sa na území mesta Šaľa pre protipandemické opatrenia konalo len jedno podujatie zorganizované v spolupráci s partnerskými mestami, a to Šalianske hody. Do mesta Telč na podujatie Historické slávnosti vycestoval súbor TK Jumping. Do Konskie sa pre opatrenia pri návrate nepodarilo vyslať súbor a do Oroszlányu nepozývalo mesto. |
| 7.2.3. Oceňovanie osobností | Počet ocenených osobností | MsKS/MsÚ | počet | 20 | V júni 2021 sa uskutočnil Tvorivý čin roka 2020 (ocenených bolo 14 jednotlivcov + 1 dvojica), v decembri sa uskutočnilo oceňovanie mesta – Cena primátora mesta Šaľa – 1, Ceny mesta Šaľa – 3, Čestné občianstvo - 1) ( výdavky bez TČR – 1227,19 EUR) |
| 7.2.4. Pravidelná realizácia prieskumu o potrebách obyvateľov | Počet respondentov zapojených do prieskumu | Dotazníkový prieskum | počet | 280 | Prieskum na spokojnosť s kultúrnym životom za rok 2021 sa realizoval, zapojilo sa 280 respondentov. |
| 7.2.5. Modernizácia a materiálne vybavenie priestorov „kultúry“ | Hodnota investovaných prostriedkov v EUR | MsÚ | EUR | 1 743 553 EUR | Kapitálové výdavky boli čerpané vo výške 1 760 410 EUR a boli použité na rekonštrukcia DK Šaľa vo výške 1 743 553 EUR a na revitalizáciu Miléniového parku vo výške 16 857 EUR. Najväčšie výdavky súviseli s úhradou faktúr za Rekonštrukciu DK – exteriér v zmysle zmluvy č. 702/2020 a jej dodatkov za výdavky projektu spolufinancovaného zo ŠF EÚ a to výdavky vo výške cca 1 638 000 EUR (fasáda, strecha, okná). Ďalšie výdavky boli najmä za výkon stavebného dozoru, autorského dozoru, riešenie návrhu interiéru DK, akustickú štúdiu v nadväznosti na návrh interiéru estrádnej sála a kinosály, sanáciu chránených živočíchov a kompenzačné opatrenia na fasáde budovy, realizáciu rekonštrukcie vonkajšej kanalizácie od nového lapača tukov, realizáciu slaboprúdových rozvodov pre novú vnútornú sieť s komponentami, predpríprava pre kamerový systém, úpravu projektov požiarnej ochrany, statické prepočty oceľových konštrukcií a ŽB konštrukcií (stupňovanie sedačiek, nové vonkajšie schodisko na únikovom východe), riešenie novej dlažby v priestoroch vestibulov pre estrádnou sálou a kinosálou, projektové riešenie merania a regulácie, výmenu časti radiátorov v rekonštruovaných priestoroch.  V roku 2021 boli okrem réžií realizované nasledovné výdavky: Interiérové vybavenie: nákup stoličiek a stolov do estrádnej sály, nákup dverí. Prevádzkové stroje a telekomunikačná technika: montáž káblovej trasy pre telefóny a ústredňu, elektrické náradie, kávovar. Materiál: čistiace prostriedky, hygienické potreby a materiál na bežnú prevádzku, rohože, papierové utierky, toaletný papier. , Údržba : strhávanie, nivelizácia celoplošné lepenie a dodávka PVC podlahy v suteréne, prepojenie telefónnych liniek, programovanie telefónnej ústredne, oprava tlačiarne a kopírky, demontáž premietačky, montáž vodomernej šachty a prípojky, elektroinštalačné prace v kanceláriách, preloženie stupačky, výmena kanalizačného potrubia a strešný zvod, Nájomné za alarm a prenájom priestorov v budove MeT Šaľa., Služby: revízie, odborné skúšky, deratizácia a dezinfekcia, upratovacie služby. |
| 7.3.1. Spracovanie propagačných materiálov v meste | Počet ks vydaných propagačných materiálov o meste | MsKS | ks | 1620 | MsKS v roku 2021 nevydávalo mesačník venovaný podujatiam v meste - KAM V ŠALI. Bola spolufinancovaná tlač publikácie ,,Štvrťstoročie na moriach a oceánoch" od Jozefa Varsányiho (500 ks), tlač knihy k 100. výročiu šalianskeho futbalu (620 ks). Okrem toho mesto vydalo 500 ks publikácie k dopravnej výchove v rámci projektu Bicyklujme sa spoločne bezpečne – SAFECYCLING. Finančné prostriedky v sume 13323 EUR boli okrem toho použité aj na výrobu propagačných predmetov s potlačou alebo s gravírovaným erbom mesta Šaľa – hrnčeky, poznámkové bloky, perá, magnetky, lepiace bločky, samolepky, med, voskové sviečky, plechové hrnčeky atď. Minulý rok bolo vyrobených 2380 propagačných predmetov. |
| 7.3.2.. Zriadenie mestskej galérie a kultúrno- informačného centra | m2 vybudovanej galérie | MsÚ | m2 | 0 | Uvedený zámer sa nerealizoval, nebola vhodná výzva na získanie zdrojov, ani sa nepripravovala PD. |
| 7.3.3. Vytvorenie oddelenia **(**referátu) kultúry, cestovného ruchu, mládeže a športu v štruktúre MsÚ | Počet vytvorených a obsadených pracovných miest v rámci daného referátu/oddelenia | MsÚ | počet | 1 | V roku 2016 vytvorené miesto bolo udržané aj v roku 2021. Referát zastrešuje aj poskytovanie dotácií v oblasti kultúry a športu, ako aj súťažnú prehliadku Víno Terra Wag. |